
FOST-AU  PRIMII  CREŞTINI  DIN  IERUSALIM  -  CO¬ 
MUNIŞTI? 

Intre  curiozităţile  zilelor  noastre  ni  s’a  dat  să  cetim  şi  una 
ca  aceasta :  că  un  creştin  a  trecut  Ia  social-democraţi  —  în  urma 
cetirii  sf.  Scripturi  Nostimă  convertire  şi  mai  ales  originală, 
pentru  motivele  cari  au  pricinuit-o!  Dar  nu  încape  îndoială  că 
un  asemenea  «neofit»  n’a  fost  în  clar  nici  cu  idealele  evangeliei 
creştine,  nici  cu  utopiile  social-democraţiei.  Căci  cum  poate  cineva 
să  împace  pe  C'elce  a  venit  să  aducă  «împărăţia  lui  Dumnezeu», 
cu  aceia,  cari  o  lasă  pe  seama  «îngerilor  şi  a  vrăbiilor»  ? 1 

Şi  totuş  astăzi  nici  aşa  ceva  nu  e  nemai  auzit.  In  fantazia 
unor  reformatori  moderni,  Mântuitorul  a  luat  chipul  unui  agi¬ 
tator  socialist,  —  prietin  al  proletarilor,  care  fericea  pe  cei  săraci 
şi  arunca  fulgere  ameninţătoare  împotriva  celor  bogaţi.  Procedura 
nicţ  nu  e  grea.  Rupeţi  din  cuprinsul  evangeliei  cuvinte  ca  acestea : 
«Fericiţi  cei  săraci...  Vai  vouă  bogaţilor...  Cât  de  anevoe  vor 
întră  întru  împărăţia  lui  Dumnezeu  ceice  au  bani...  Toate  câte 
ai  le  vinde  şi  dă  săracilor»,  mai  gândiţi-vă  apoi  la  parabola  despre 
omul  cel  bogat  şi  săracul  Lazar  —  şi  vi  s’a  părea  că  aveţi  o 
bună  parte  din  programul  socialismului  agrar  şi  democrat.  In 
locul  lui  Christos,  care  s’a  înălţat  la  cer  şi  şede  de-a  dreapta 
Tatălui,  s’a  pogorît  fiiul  teslarului  din  Nazaret,  reprezentantul 
evangeliei  lucrătorilor,  cel  mai  mare  socialist,  Iisus  demagogul! 
—  cum  a  fost  numit  nu  de  mult. 

Intre  biografii  moderni  ai  Mântuitorului,  francezul  Renan  a 
fost  cel  dintâi  care  l-a  zugrăvit,  cu  o  avântată  fantazie,  ca  pe  un 

1  „Den  Himmel  aber  lassen  wir  den  Engeln  und  den  Spatzen“.  Cuvintele  sunt 
ale  lui  Heine,  dar  sunt  des  repetate  în  presa  şi  întrunirile  social-democraţiior. 

agitator  genial,  care  propaga  ebionitismul  (sărăcia)  şi  voia  să  eli¬ 
bereze  poporul  de  tirănia  fariseilor,  a  preoţilor  şi  a  oricărei  stă¬ 
pâniri.  «Vieaţa  lui  Iisus»  de  Renan  este  pentru  noi  o  construcţie 
imaginară,  în  care  autorul  şi-a  proiectat  propriile  sale  lupte  în 
contra  ierarhiei  şi  pentru  introducerea  liberalismului,  aşa  cum  el 
îl  înţelegea.  Intr’un  anumit  înţeles,  Christos  ar  fi  fost  un  anarhist, 
căci  despreţuia  organizaţia  de  stat,  considerându-o  ca  o  ano¬ 
malie,  şi  făcuse  încercarea  să  niveleze  deosebirile  sociale  şi  să 
prăbuşească  toate  autorităţile.  Radicalismul  programului  său  a 
fost  moderat  numai  de  prejudiţiile  şi  împrejurările  timpului  şi  ale 
mediului  social,  în  care  a  trăit.  Aderenţii  săi  şi-ar  fi  dat  silinţa 
să-i  continue  planul,  de  aceea  în  cea  dintâi  comunitate  creştină 
din  Ierusalim  «a  fost  interzisă  orice  proprietate  privată»  —  zice 
Renan.  Pentru  bătrânul  Tolsîoi,  Christos  a  fost  un  incorigibil  co¬ 
munist,  care  despreţuia  cultura  —  prin  urmare  un  Rousseau  idea¬ 
lizat!  Dovada  ne-ar  da-o,  între  altele,  primii  creştini  din  Ierusalim, 
cari  au  tras  consecvenţele  şi  s’au  organizat  pe  baze  comuniste. 
Haeckel,  luând  îndeşert  numele  ştiinţii,  afirmă  că  chiar  toţi  cre¬ 
ştinii  primelor  veacuri  au  fost  «în  cea  mai  mare  parte  comunişti, 
iar  restul  sociai-democraţi».1 

Locurile  biblice  cari  mai  mult  par  a  îndreptăţi  aceste  inter¬ 
pretări  ale  creştinismului  în  sens  comunist,  se  află  la  Fapt.  Apost. 
2,  44 — 45  unde  se  zice  despre  primii  creştini:  «Iară  toţi  ceice 
credeau,  erau  într’un  IocB  şi  aveau  toate  de  obşte  {noua  —  comune). 
Şi  moşiile  şi  averile  le  vindeau  şi  Ie  împărţeau  tuturor  după  cum 
fieştecarele  avea  lipsă».  Şi  ceva  mai  încolo,  în  aceeaş  scriere,  4, 
32 — 35  se  zice;  «Iară  a  mulţimei  (mulţimea)  celorce  credeau  era 
(avea)  o  inimă  şi  un  suflet,  şi  nici  unul  din  cele  ce  avea  zicea  că 
este  ceva  al  său,  că  era  lor  toate  de  obşte ...  şi  nimenea  nu  era 
lipsit  între  ei,  că  toţi  carii  aveau  ţarini  şi  căsi,  vânzându-le,  adu¬ 
ceau  preţurile  celor  vândute  şi  le  puneau  la  picioarele  aposto¬ 
lilor,  şi  se  împărţea  fieşte  cui  după  cum  fieşte  cine  avea  lipsă». 

Cum  avem  să  ne  închipuim  referinţele  vieţii  primilor  cre¬ 
ştini,  de  cari  este  vorba  în  aceste  cuvinte  ?  Le  putem  considera 

1  Weltrăthsel,  ed.  pop.,  pag.  126. 

5  ijciccv  trri  to  ccvtc  nu  este  a  se  lua  în  înţeles  local,  ca  şl  când  toţi  ar  fi  lo¬ 
cuit  într’un  loc,  în  aceeaş  încăpere,  ceeace  considerând  mulţimea  credincioşilor  cu 
anevoe  ar  fi  fost  cu  putinţă,  —  ci  sub  acele  cuvinte  avem  să  înţelegem,  că  toţi  credin¬ 
cioşii  formau  o  unitate,  o  comunitate. 

ca  o  astfel  -de  interpretare  practică  a  creştinismului,  care  ar  avea 
la  bază  o  confirmare  principiară  a  comunismului  ? 

La  această  întrebare  este  a  se  răspunde  cu  toată  hotărîrea 
negativ !  Am  greşi  dacă  ne-am  închipui  prima  comunitate  cre¬ 
ştină  din  Ierusalim  ca  o  instituţie  organizată  pe  bază  de  principii 
comuniste.  Nicăiri  nu  ni-se  spune,  că  membrii  acelei  comunităţi 
ar  fi  renunţat  la  proprietăţile  lor  private  în  urma  unui  principiu 
comunist  sau  ascultând  de  vre-o  poruncă  obligătoare  pentru  toţi. 
Mai  corect  e  să  nu  ne  gândim  la  nici  o  instituţie ,  dacă  voim  să 
ne  facem  o  icoană  adevărată  despre  aşa  numitul  comunism  al 
primilor  creştini,  cari  numai  la  construirea  unui  sistem  agrar  şi 
la  organizaţii  sociale  nu  se  vor  fi  cugetat. 

Să  ne  întoarcem  cu  gândul  în  acel  timp,  când  biserica  cre¬ 
ştină  strângea  la  sinu-i  pe  cei  dintâi  fii  ai  săi.  întreg  numărul 
lor,  îndată  după  înălţarea  Domnului,  nu  trecea  preste  o  sută  şi 
douăzeci  de  suflete  (F.  Apoşi  1,  15).  Toţi  petreceau  în  rugăciune 
şi  în  cerere.  Prin  voia  Domnului  e  chemat  la  apostolie  Matia,  în 
locul  vânzătorului  Iuda.  Aşa  îi  găseşte  ziua  a  zecea  după  înăl¬ 
ţare.  In  ziua  aceasta,  a  pogorîrii  Duhului  sfânt,  apostolii  iau  pu¬ 
tere  de  sus,  primesc  darul  limbilor  şi  vestesc  cu  îndrăzneală  mă¬ 
ririle  lui  Dumnezeu.  In  urma  unei  singure  cuvântări  a  lui  Petru 
«se  adauseră  în  ziua  acea  suflete  ca  la  trei  mii »  —  zice  Luca 
(F.  Apost.  2,  41).  Şi  petreceau  întru  învăţătura  Apostolilor...  şi 
în  rugăciuni ...  şi  aveau  toate  de  obşte.  Multe  minuni  şi  semne 
prin  Apostoli  se  făceau.  Petru  vindecă  un  şchiop  din  naştere  şi 
vorbeşte  din  nou  poporului  care  s’a  adunat  să  vadă  minunea.... 
Iară  mulţi  din  ceice  auzise  cuvântul  au  crezut  şi  s’a  făcut  nu¬ 
mărul  bărbaţilor  ca  vre-o  cinci  mii  (F.  Ap.  4,  4).  Dar  vin  zile 
de  încercare.  îndrăzneţii  apostoli  sunt  prinşi,  puşi  sub  pază  şi  ju¬ 
decaţi  cu  aspre  ameninţări  să  nu  mai  grăiască,  nici  să  înveţe  în 
numele  lui  Iisus.  Dar  judecata  aceasta  nedreaptă  nu  foloseşte 
nimic,  căci  mai  mult  trebue  să  asculte  de  Dumnezeu  decât  de 
oameni.  Aceasta  răsvrătire  în  contra  nedreptăţii,  se  revarsă  în- 
tr’un  elan  de  însufleţire  şi  din  pieptul  tuturor  credincioşilor  se 
ridică  un  glas  de  rugăciune  cătră  Dumnezeu,  cerându-i  să  le  dea 
tărie  ca  cu  îndrăzneală  să  grăiască  cuvântul!  Toţi  aveau  o  inimă 
şi  un  suflet ...  şi  nici  unul  nu  zicea  că  este  al  său  ceeace  avea, 
d  era  lor  toate  de  obşte. 

Aşa  trăiau  cei  dintâi  creştini. 

împrejurările  grele  externe,  ameninţările  aspre  şi  persecuţiile 
la  cari  au  fost  expuşi,  i-au  făcut  să  se  apropie  unii  de  alţii  şi, 
ca  oameni  cari  împărtăşeau  aceeaş  soarte  pentru  aceleaşi  convin¬ 
geri,  s’au  înfrăţit,  s’au  sprijinit  şi  ajutorat  împrumutat.  Dar  ceeace 
i-a  unit  într’o  inimă  şi  într’un  suflet,  mai  mult  decât  toate  prigo¬ 
nirile  duşmanilor,  a  fost  fără  îndoială  puterea  credinţei,  însufle¬ 
ţirea  religioasă,  renaşterea  sufletească  care  s’a  petrecut  în  fiinţa  lor. 
Aceasta  înfrăţire  între  oameni  renăscuţi  sufleteşte  s’a  manifestat  în 
extern  prin  fapte  de  ale  dragostei  frăţeşti.  Căci  între  acele  suflete 
purificate  prin  puterea  de  prefacere  a  credinţii,  nu  se  afla  nimenea 
care  văzând  lipsa  fratelui  său,  să  zică  că  sunt  ale  sale  cele  ce  le 
avea,  ci  cu  dragoste  pururea  gata  de  a  aduce  jertfe  se  împărţea 
tuturor,  după  cum  fiecare  avea  trebuinţă  de  ajutor.  Mica  biserică 
vie  de  atunci  se  poate  asemăna  cu  o  familie,  ai  cărei  membri  se 
ajutoră  împrumutat,  nu  Ia  poruncă,  ci  din  dragoste  liberă.  Precum 
despre  familie  nu  se  poate  spune  că  ar  fi  o  instituţie  organizată 
pe  baza  comunismului  averii,  întocmai  aşa  nu  poate  fi  vorba 
despre  o  instituţie  comunistă  nici  la  primii  creştini  din  Ierusalim.1 
Chiar  un  critic  ca  O.  Holtzmann ,  care  are  pronunţate  simpatii 
pentru  programul  socialismului  modern,  recunoaşte,  că  «cele  de¬ 
scrise  în  Fapt.  Ap.  (despre  vieaţa  primilor  creştini)  sunt  numai 
manifestări  libere  ale  sentimentului  frăţietăţii  creştine....  despre 
o  proporţie  dreaptă  între  posesiune  şi  muncă  nu  se  face  nici  o 
pomenire.  Organizaţiile  proiectate  de  socialism  nu  se  pot  asemăna 
nici  decum  cu  stările  ce  au  existat  în  prima  comunitate  cre¬ 
ştină».  8 

Că  în  comunitatea  primilor  creştini  n’avem  de  a  face  cu  o 
organizaţie  comunistă,  care  ar  fi  egalizat  deosebirile  între  bogaţi 
şi  săraci,  ca  la  secta  Esseilor  şi  a  Terapeuţilor,  ci  numai  cu  o 
manifestare  spontană  şi  liberă  a  dragostei  creştineşti  de  a  ajutora 
«după  trebuinţă»  pe  fraţii  cei  lipsiţi  —  se  vede  din  cazurile  de 
renunţare  la  proprietatea  privată,  amintite  în  Fapt.  Apost.  La  cap. 
4,  35 — 37  ni  se  spune  că  Iosif,  numit  şi  Varnava,  şi-a  vândut 
ţarina  şi  preţul  ei  «l-a  pus  la  picioarele  apostolilor».  Aceasta  vor  mai 
fi  făcut-o  în  măsură  mai  mică  şi  alţi  creştini,  iar  apostolii  împărţeau 

1  O.  Uhlhorn,  Die  christ.  Liebesthătigkeit,  1885,  pag.  46. 

2  O.  Holtzmann,  lestis  Christus  und  das  Gemeinschaftsleben  der  Menschen,  1893. 

apoi  din  aceste  danii  de  bună  voie  celor  lipsiţi  «după  cum  fieşte 
carele  avea  lipsă»,  nu  însă  măsuri  egale  tuturor.  Jertfa  lui  Var- 
nava  e  scoasă  la  iveală  ca  o  faptă  excepţională,  care  a  făcut 
adâncă  impresie  asupra  credincioşilor  şi  s’a  considerat  vrednică 
a  fi  păstrată  în  amintirea  posterităţii.  întrebăm  acum:  s’ar  fi  în¬ 
tâmplat  aceasta,  dacă  în  biserica  din  Ierusalim  ar  fi  existat  co¬ 
munismul  averilor  ca  o  regulă  generală,  întrodusă  prin  vre-o  lege? 
De  sigur  că  nu.  Tot  la  Fapt.  Apost.  c.  5,  1  —12  ni  se  mai  spune  că 
un  oarecare  Anania  cu  soţia  sa  Sapfira,  ispitindu-se  de  gloria 
la  care  ajunse  Varnava  prin  fapta  sa  generoasă,  ş'au  vândut  şi  ei 
ţarina  şi  o  parte  din  preţul  ei  au  oprit-o  pentru  sine,  iar  alta  au 
adus-o  la  picioarele  Apostolilor,  spunând  însă  că  ar  fi  adus  în¬ 
treg  preţul  ţarinei.  Atunci  Petru  îi  mustră,  nu  fiindcă  au  reţinut 
o  parte  din  preţul  ţarinei,  ci  fiindcă  au  «minţit  Duhului  sfânt». 
Încât  pentru  ţarină  îi  zise  lui  Anania:  «au  nu  rămâind,  ţie  ră¬ 
mânea,  şi  dupăce  o  ai  vândut  întru  a  ta  putere  era  (adecă  preţul)?» 
—  de  unde  se  vede  lămurit  că  Petru  îi  recunoscuse  lui  Anania 
dreptul  de  proprietate  asupra  ţarinei,  iar  aducerea  preţului  ei  o 
considera  ca  o  contribuţie  benevolă  pentru  ajutorarea  săracilor. 
Nimenea  nu  era  constrâns  să  aducă  asemenea  jertfe,  ci  îşi  putea 
păstra  fiecare  proprietatea  sa  privată,  cum  a  făcut  mama  Iui  Marcu» 
care  avea  o  casă  proprie  în  Ierusalim  (F.  Ap.  12,  12). 

îngrijirea  de  săraci  o  considerau  primii  creştini  ca  una  dintre 
cele  mai  de  căpetenie  datorinţe  a  lor.  Biserica  din  Ierusalim  a 
ajuns  în  curând  un  azil  pentru  săraci,  care  avea  trebuinţă  de 
ajutoare  din  alte  părţi  ca  să  se  poată  susţinea.  Apostolii  singuri 
nu  mai  erau  în  stare  să  îngrijască  şi  de  «slujba  meselor»  celor 
săraci,  fără  a  fi  împedecaţi  în  propoveduirea  cuvântului,  care  era 
datorinţa  lor  cea  mai  înaltă,  —  de  aceea  la  propunerea  lor,  mulţimea 
a  ales  şepte  bărbaţi  vrednici,  cărora  li  s’a  încredinţat  îngrijirea 
de  cei  nevoieşi  (Fapt.  Ap.  6,  1—6).  Din  istoria  instituirii  celor 
şepte  diaconi  rezultă  mai  pre  sus  de  orice  îndoială,  că  în  prima 
comunitate  creştină  din  Ierusalim  nu  avem  de  a  face  cu  o  orga¬ 
nizaţie  comunistă,  căci  atunci  acolo  n’ar  fi  existat  săraci  cari 
aveau  trebuinţă  de  ajutor  special,  ci  avem  de  a  face  numai  cu 
o  ajutorare  a  săracilor  care  se  făcea  pe  o  scară  mai  întinsă.1 


1  C.  Weizsâcker,  Das  apostolische  Zeitalter,  ed.  2,  1892,  pag.  47, 

Creştinii  din  Antiohia  încă  au  ţinut  să  contribue,  de  sigur  la  îndemnul 
lui  Varnava,  fiecare  cu  cât  putea  —  «după  averea  sa»  —  la  aju¬ 
torarea  fraţilor  din  Ierusalim  (Fapt.  Ap.  11,  29).  Iar  când  apo- 
stolii  s’au  înţeles  între  sine,  ca  Iacob,  Cliifa  (Petru)  şi  Ioan  să 
propoveduiască  evangelia  între  iudei,  iar  Pavel  şi  Varnava  între 
păgâni,  acestor  din  urmă  li  se  cere  numai  ca  să-şi  aducă  aminte 
de  cei  lipsiţi  din  Ierusalim,  ceeace  —  zice  Pavel  (Galateni  2,  10) 
—  «m’am  şi  nevoit  a  face».  Din  epistolele  lui  Pavel  (vezi:  Ro¬ 
mani  15,  26—  27;  I  Corinteni  16,  1 — 3;  II  Corinteni  9,  1 — 9)  ne 
încredinţăm,  că  în  decursul  călătoriilor  sale  misionare  în  mai  multe 
părţi  a  făcut  colecte  pentru  săracii  din  Ierusalim,  îndemnând  pe 
creştini  să  contribue  «fieşte  carele  precum  se  îndură  cu  inima, 
nu  dintru  părere  de  rău  sau  de  silă,  că  pe  dătătorul  de  bună 
voie  iubeşte  Dumnezeu».  Apostolul  Pavel  nu  ştie  prin  urmare  nemic 
de  vre-o  «organizaţie»  comunistă  între  creştini,  ci  din  contră  îi  sfă- 
tueşte  «ca  cu  linişte  lucrând  să-şi  mănânce  pânea  sa»  (IITessaloniceni 
3,  12),  iar  lui  Timotei  îi  dă  povaţa  să  poruncească  «celor  bogaţi 
în  veacul  de  acum  să  nu  se  înalţe  cu  mintea,  nici  să  nădăjdu- 
iască  întru  avuţia  cea  nestătătoare,  ci  întru  Dumnezeu  cel  viu... 
să  facă  bine,  să  se  îmbogăţească  în  fapte  bune»  etc.  (I  Timotei 
6,  17). 

în  acest  înţeles  s’ar  putea  cita  o  mulţime  de  locuri  biblice, 
cari  dovedesc  că  Mântuitorul  şi  Apostolii  n-au  avut  nici  decum 
intenţia  să  combată  dreptul  proprietăţii  private  şi  să  niveleze  prin 
organizaţii  comuniste  deosebirile  de  avere  din  societatea  ome¬ 
nească.  Christos  s’a  ridicat  mai  presus  de  deosebirile  sociale, 
şi  nici  creştinismul  nu  l-a  îngrădit  în  cadrele  vre-unui  sistem  ori 
program  social.  Raportul  dintre  bogaţi  şi  săraci  l-a  privit  în  lu¬ 
mina  unui  ideal  mai  înalt,  a  celui  mai  înalt:  a  împărăţiei  lui  Dum¬ 
nezeu.  Pe  calea  nouă  spre  acest  ideal,  a  chemat  şi  pe  unii  şi 
pe  alţii,  şi  îi  primeşte  pe  toţi  după  valoarea  şi  demnitatea  lor 
personală,  după  înălţimea  şi  tăria  caracterului  fiecăruia,  iar  nu 
după  referinţele  externe  ale  vieţii  lor.  Bogaţilor  le  arată  ispitele 
şi  primejdiile  bogăţiei  pentru  mântuirea  sufletului,  care  este  co¬ 
moara  cea  mai  mare  -  «că  ce  va  folosi  omului  de  ar  dobândi 
lumea  toată  şi  'şi  va  pierde  sufletul  său?»  (Marcu  8,  36).  Săra¬ 
cilor  le  dă  nădejde  nouă  şi  curaj,  le  dă  putere  sufletească  ca  să 
învingă  asprimea  greutăţilor  traiului;  pe  cei  osteniţi  şi  însărcinaţi  îi 

cheamă  la  sine,  ca  să  le  dea  odihnă  sufletelor  lor.  (Matei  1 1,  28,  30). 
Mântuitorul  n’a  venit  să  organizeze,  ci  a  venit  să  mântuiască; 
n’a  voit  să  niveleze  deosebirile  sociale,  ci  a  voit  să  înalţe  idealele 
sociale ;  şi  să  ridice  sufletele  oamenilor  spre  înălţimea  lor.  El  nu  se 
adresează  claselor  sociale,  ci  se  adresează  omului,  pentru  a-i  trezi 
la  vieaţă  natura  superioară.  Dar  tocmai  prin  aceasta  «este  el  cel 
mai  mare  organizator  al  puterilor  sociale,  fiindcă  organizează 
pe  om  —  sufleteşte » 1 

Christos  este  un  reformator  prin  inspiraţie'2! 

Dr .  Nicolae  Bălan. 

IDEI  CONDUCĂTOARE  LA  PREGĂTIREA  PRE- 

DICELOR. 

(Studiu  omiletic). 

In  literatură  până  bine  de  curând  prevala  principiul:  scrieţi, 
băieţi,  numai  scrieţi!  Pe  urma  lui  o  grămadă  de  producte  au 
văzut  lumina  zilei,  cari  literare  se  pot  numi  numai  fiind  scrise. 
De  aceea  reacţia  nu  a  întârziat.  S’au  ridicat  persoane  pretinzând 
schimbarea  principiului  în:  scrieţi,  băieţi,  dar  scrieţi  bine.  înflo¬ 
rirea  literaturii  din  zilele  noastre  e  consecinţă  a  formulării  din' 
urmă  a  principiului  bătrânesc. 

Analogia  se  potriveşte  predicelor  bisericeşti.  S’a  cerut  şi  se  cere 
mereu:  să  predicăm /  Postulatul  dovedeşte,  că  a)  în  bisericile 
noastre  se  predică  puţin;  b)  ceice  accentuează  postulatul  doresc 
a  da  amvonului  bisericesc  importanţa  ce  o  merită  ca  factor  re¬ 
ligios  şi  cultural.  Decât  că  aşa  o  formulare  se  pare  păgubitoare. 
A  predica  nu  înseamnă  a  cuceri  poporul.  Poporul  se  poate  cu¬ 
ceri  numai  prin  hrană  corespunzătoare  spirituală.  O  cucereşte 
deci  ceice  predică  bine.  Şi  tocmai  în  acest  punct  am  multe  şi 
mari  nedumeriri.  Experienţa  zilnică  dă  dovadă,  că  cu  toate  ni- 
zuinţele  nobile  ale  unor  preoţi  şi  cu  tot  impulsul 3  ce  se  dă  din 
centru  —  credincioşii  bisericei  noastre  nu  se  însufleţesc  pentru 
amvon.  Se  ivesc  şi  cazuri,  că  pe  când  preotul  începe  a  cuvânta, 
oamenii  prind  a  ieşi  din  biserică.  E  oare  poporul  român  atât  de 
întunecat  la  minte,  să  nu  priceapă  rostul  predicelor?  Cu  greu  se 

1  Fr.  W.  Foerster ,  Christentiim  und  Klassenkampf  1908  pag.  49 — 50. 

8  Lămuririle  cuprinse  în  acest  articol  ni  le-a  cerut  un  cetitor. 

8  Dar  nu  exemplul!  N.  R. 

poate  crede.  Fiind  pasiv  acest  popor  şi  faţă  de  alte  înoiri,  s’ar 
crede.  S’a  dovedit  însă,  că  pentru  progresele  civilizaţiei  este  foarte 
accesibil.  Deci  greşala  trebue  că  zace  altundeva.  Adevărat!  Am 
ajuns  cu  predicele  în  halul  literaturei  române  cu  câteva  decenii 
în  urmă.  Se  scriu  şi  rostesc  şi  la  noi  predice  nu  destul  de  ade¬ 
cuate  spiritului  şi  priceperii  poporului,  cari  pentru  el  sunt  un  fel 
de  hieroglife  ce  nu  le  poate  deslega,  de  aceea  le  încunjură,  ori 
dacă  le  şi  ascultă,  în  loc  de  elevare,  îi  cauzează  mai  mult  tor¬ 
tură  sufletească. 

Nesuccesul  se  restrânge  şi  asupra  bisericei,  care  în  felul 
acesta  nu-şi  poate  împlini  misiunea  moralizătoare  ce  o  are  în  lume. 
Chestia  deci  nu  e  de  mică  importanţă.  Din  acest  punct  de  ve¬ 
dere  s'a  scris  şi  tractatul  prezent.  E!  răspunde  ia  întrebările:  ce 
şi  cum  să  predicăm. 

* 

*  * 

Ce  să  predicăm? 

Teza  aşa  formulată  se  pare  de  prisos.  Predicele  tractează 
adevăruri  de  credinţă  şi  morală  creştină.  Dacă  mai  încape  ceva 
discuţie,  se  poate  formula  numai  în  direcţiunea:  cum  trebue  di¬ 
stribuit  materialul  de  predicat  pe  Dumineci  şi  sărbători,  ca  să 
poată  fi  exhauriat.  Şi  totuş  întrebarea  are  loc  din  punct  de  ve¬ 
dere  evoluţionist.  Se  observă  desvoltare  în  lumea  fizică,  desvol- 
tării  e  supus  şi  spiritul.  Vieaţa  spirituală  nu  poate  fi  încunj urată 
cu  mur  chinezesc,  ca  să  poată  fi  ţinută  pe  loc  de  bariere  meşteşugite 
—  fie  ele  cât  de  puternice.  Din  contră  mişcările  popoarelor  din 
timpurile  istorice,  cum  se  numesc,  ne  dau  puternică  dovadă  asupra 
expansiunei  de  care  e  capabil  spiritul  omenesc.  Ca  valul  mării  ce  în 
alte  şi  alte  roate  se  rostogoleşte  şi  alte  şi  alte  colori  resfrânge,  aşa 
cresc  şi  scad  şi  curentele  spirituale.  Ce  azi  a  fost  curent  general, 
mâne  nu  se  mai  potriveşte,  are  lipsă  de  altă  haină  —  nouă.  Şi 
tocmai  acest  caz  subversează  tractând  chestia  predicelor.  Predicele 
sunt  un  fel  de  conferenţe  pentru  public.  Conferenţiarul,  cum 
ştim,  conferenţele  şi  ie  întocmeşte  după  priceperea  publicului,  ba 
şi  subiectul  şi-l  împrumută  din  domeniul  chestiilor  actuale,  la 
din  contră  în  loc  de  public  prelege  numai  păreţilor.  Că  aşa  stă 
treaba  cu  predicele,  ne  putem  dumiri  din  cazul  cazaniilor  vechi. 
Cetind  publicului  modern  atari  cuvântări,  numai  decât  ripostă: 
Nouă  ne  trebue  învăţături  potrivite  timpului  în  care  trăim!  Şi 

de  ce?  Cazaniile  sunt  învechite,  ele  nu  mai  mulţămesc  trebuin¬ 
ţele  de  astăzi  ale  vieţii  religioase-morale.  Oricât  de  bune  şi 
potrivite  au  fost  când  s’au  scris,  celor  moderni  le  sunt  medicină 
uzată ,  care  nu  reagează  şi  nu  vindecă  morbul.  Şi  asta  nu  doar 
că  ele  nu  ar  conţinea  adevăr,  nu  doar  că  oamenii  moderni  nu 
ar  mai  ţinea  la  dogme  şi  învăţăturile  bisericei  lor  (deşi  se  în¬ 
tâmplă  şi  aceasta  foarte  des),  ci  din  motivul  plauzibil,  că  timpul 
de  faţă  se  interesează  mai  mult  de  chestiile  ce  stau  mai  aproape 
de  ocupaţiile  sale  zilnice,  atât  de  diverse  şi  ele  în  timpul  mai 
nou;  şi  aceste  chestii  cu  preferinţă  sunt  chestiile  aşa  numite  mo¬ 
rale,  cari  regulează  purtările  oamenilor.  întrebările  dogmatice  ca 
un  ceva,  ce  nu  atinge  purtările  şi  se  ţine  mai  mult  de  vieaţa  con¬ 
templativă  izgonită  de  spiritul  realist  ce  domneşte,  sunt  scoase 
pe  planul  al  doilea,  ba  lumea  nici  se  mai  interesează  mult  de  ele. 

lată  de  ce  am  formulat  teza  astfel.  Ca  predicatori  trebue 
să  ştim  alege  şi  cristaliza  materialul  de  predicat,  conform  tre¬ 
buinţelor  reale  sufleteşti,  altfel  ni  se  va  zice:  Doftore,  vindecâ-te 
întâi  pe  tine  însuţi ! 

Dumiriţi  asupra  chestiei,  ne  întrebăm :  de  unde  să  scoată 
predicatorul  materialul  predicelor  sale?  şi  numai  decât  putem  da 
şi  răspunsul  corect:  din  vieaţa  de  toate  zilele,  din  manifestările 
turmei  pe  care  o  conducem.  Predicatorul  bun  —  şi  cine  nu  do¬ 
reşte  a  fi  bun!  —  predicele  nu  le  ceteşte  din  cărţi,  ci  din  vieaţa 
auditorilor,  aşa  cum  o  vede  scurgându-se:  cu  fapte  bune  şi  rele. 
Se  zice,  că  parlamentele  sunt  un  fel  de  oglindă  a  ideilor  ce  fră¬ 
mântă  cetăţenii  după  timp.  Oglindă  devin  prin  faptul,  că  în  par¬ 
lamente  se  discută  chestiunile  dela  ordinea  zilei,  chestiile  de  stat, 
şi  nu  se  face  politică  cu  chestii  din  lună.  De  tot  nostimă  ar  fi 
politica  babei  ce  se  peptenă,  când  satul  arde.  Un  fel  de  catedră 
parlamentară  este  şi  amvonul,  deci  şi  el  trebue  să  se  ocupe  cu 
chestiile  religioase  morale  ce  tocmai  sunt  puse  la  ordinea  zilei 
în  societatea  creştinilor.  Bune  predice  sunt  numai  acele  ce  poartă 
timbrul  timpului  şi  locului  unde  s’au  compus  şi  rostit.  Domnul 
lisus  a  zis:  Nime  nu  pune  petec  nou  la  haină  veche,  că-şi  ia 
sfârşitul  său  dela  haină,  şi  mai  mare  gaură  se  face;  nici  bagă 
vin  nou  în  foi  vechi,  iară  de  nu,  se  rup  foii  şi  vinul  se  varsă  şi 
foii  pier,  ci  bagă  vinul  cel  nou  în  foi  noi  şi  amândouă  se  ţin 
(Mat.  9,  16 — 17).  Cât  de  bine  se  potrivesc  cuvintele  acestea 

chestiunei  ce  ne  interesează!  Redau  complet  spiritul  ce  trebue  să 
transpire  din  fiecare  predică  ce  se  rosteşte.  Chiar  de  aceea  conţi¬ 
nutul  predicelor  va  diferi  după  timp  şi  loc.  Cutare  predică  poate 
să  aibă  succes  la  publicul  cutare,  dar  pentru  alt  public  poate  să 
fie  nepotrivită,  pentrucâ  alt  spirit  domneşte  acolo. 

Predicatorul  bun  e  căpitan  de  vâslaşi,  care  pluteşte  înainte  cu 
luntrea,  şi  dă  comanda  totdeauna  acolo  unde  trebue  şi  cum  trebue. 
Principiul  acesta  în  învăţământ  se  numeşte  intuiţiune,  pentrucă 
procede  dela  concret  Ia  abstract  şi  dela  fapte  reale  la  scoaterea 
regulelor  de  vieaţă.  Avantagele  predicelor  astfel  compuse  se  pot 
subsuma  în  considerantele,  că:  de  o  parte  stârnesc  interesul  pu¬ 
blicului  faţă  de  chestiile  vitale  ale  oamenilor  din  localitate,  de 
altă  parte  prin  relevarea  perfecţiunilor  şi  imperfecţiunilor  socie¬ 
tăţii  dau  ocazia  publicului  a  se  cunoaşte  pe  sine,  de  unde  ur¬ 
marea:  perfecţionarea  şi  nizuinţa  de  a  apuca  pe  cărările  ce  duc 
Ia  păşunea  bună. 

Predicatorii  noştri,  poate  ca  să  apară  mai  ştientifici,  nu  prea 
ţin  cont  de  aceste,  şi  de  aceea  predicele  lor  apar  înaintea  pu¬ 
blicului  ca  un  fel  de  frazeologii  neînţelese  şi  puţin  edificătoare. 

Societatea  o  pot  agita,  cum  de  fapt  o  agită,  multe  idei  şi 
curente,  —  bune  şi  rele,  cari  toate  trebue  făcute  obiecte  de  pre¬ 
dică.  Ba  curentele  şi  ideile,  se  poate  zice,  se  perondează  ca  co¬ 
lorile  caleidoscopului.  Poate  şi  trebue  să  le  cuprindă  pe  toate 
preotul  într’o  predică?  Nu!  Ar  cădea  în  greşala  celorce  fac  pre¬ 
dice  chilometrice,  cari  numai  obosesc  şi  fac  nervos  publicul  şi 
obţin  cu  ele  rezultat  chiar  opus  celui  sperat,  —  negativ.  Prin 
tractarea  multor  chestii  de  odată  s’ar  produce  şi  un  fel  de  su¬ 
perficialitate.  Ar  păţi-o  predicatorul  ca  copilul  ce  şi-a  întins  mâna 
în  un  cuib  oarecare,  cu  intenţia  de  a  pune  mâna  pe  toţi  puii  de 
odată,  si  când  colo  toţi  i-au  apucat  pe  dinainte  şi  au  sburat, 
mâna  sa  destul  de  mare  a  cuprinde  un  singur  puiu,  s’a  dovedit 
prea  mică  a-i  ţinea  pe  toţi  de-odată,  şi  i-a  scăpat.  Regula  se  for¬ 
mulează  :  din  multele  curente,  ce  se  agită,  în  o  predică  poate  avea 
loc  o  singură  chestie,  o  singură  idee;  şi  dacă  cumva  ideea  este  de 
gravitate  extraordinară,  predicatorul  trebue  să  o  desfacă  în  unităţi, 
tradându-o  pe  rând  în  mai  multe  predice.  Mai  ducătoare  la  scop 
sunt  predicele  scurte  şi  dese,  ca  lungi  şi  rari.  Cele  dintâCele- 
vează,  celelalte  obosesc  spiritul. 

Se  impune  întrebarea:  cari  din  multele  chestii  să  se  facă 
obiect  de  predicat?  Mintea  sănătoasă  ne  dictează,  că  ordinea, 
în  care  să  se  succeadă,  o  dictează  momentuozitatea  obiectului. 
Chestii  mai  de  a  două  mână,  cari  frământă  spiritul  public  în  mai 
puţină  măsură,  se  desbat  pe  urma  celorce  dau  valuri  mari  şi  ame¬ 
ninţă  cu  exundare.  Netrebnic  păstor  celce  dă  turmei  apă,  când 
de  păşune  are  lipsă.  Preotul  ce  predică  lucruri  ce  nu  privesc 
publicul,  se  face  caricatură  predicatorilor.  Atare  caricatură  ar  fi, 
scoţând  pe  primul  plan  d.  p.  certele  confesionale  ce  ridică  păreţi 
despărţitori  între  creştin  şi  creştin,  în  loc  de  a  predica  dragostea 
creştină,  cum  porunceşte  legea  lui  Christos.  Ori  câtă  silinţă  şi-ar 
da  predicatorul  respectiv,  dela  oamenii  de  simţ,  cu  căpătâiu  la 
judecată,  nu  aplauze,  ci  dispreţ  va  secera. 

Conferenţele  preoţeşti  ce  au  menirea  a  da  îndrumări  pasto¬ 
rale  preoţimei  şi-ar  câştiga  mare  titlu  de  glorie  înaintea  posteri¬ 
tăţii,  fixând  din  timp  în  timp  materiile  din  cari  se  formează  ob¬ 
iectul  predicelor.  S’ar  da  puternic  impuls  la  generalizarea  curen¬ 
telor  bune  în  popor  şi  s’ar  putea  combate  cu  puteri  unite  ba¬ 
laurul  cu  7  capete  al  timpului  de  faţă  ce  se  chiamă  « decadinţă 
religioasă  şi  morală »  şi  care  îşi  ridică  capul  din  ce  în  ce  mai 
ameninţător. 

Pe  cât  de  dorit  este  a  tracta  în  predice  ideile  ce  frământă 
spiritul  public,  pe  atât  de  condamnabil  ar  fi  pasul  predicatorului 
ce  se  pune  pe  punctele  de  vedere  ale  partidelor  locale,  ori  prin 
ideile  ce  le  propagă  urmăreşte  scopuri  egoiste,  de  clasă.  Parţia¬ 
litatea,  egoismul  şi  altele  de  felul  acesta  unde  s’au  întronat,  numai 
au  degradat  nimbul  amvonului.  Vai  de  predicatorul  ce  nu  caută 
adevărul,  ce  are  înclinări  pentru  partide  ori  persoane,  ce  se  con¬ 
duce  de  simpatii  ori  antipatii,  ori  aşteaptă  favoruri  ori  ranguri 
pe  urma  predicelor!  lnzadar  s’ar  apăra  Iuda  cu  rezoanele  mai 
înalte  a  religiei  mozaice,  vânzând  pe  Christos,  căci  arginţii  su¬ 
nători  din  buzunar,  ce  i-a  primit  drept  preţ  al  tradărei,  îi  vor 
striga:  vânzător  eşti!  nemernic  eşti! 

E  permis,  şi  dacă  da,  ce  consideraţiuni  şi  extensiune  să  dăm 
în  predice  chestiunilor  de  ordin  economic,  social  şcl.?  întrebare 
pe  cât  de  momentuoasă,  pe  atât  de  gingaşă.  Răspunzând  negativ 
partea  cea  mai  mare  a  inteliginţei  mirene  ne  sare  după  cap. 
Dacă  răspundem  pozitiv,  o  putem  păţi  cu  autoritatea  superioară, 

care  va  zice:  Casa  mea  casă  de  rugăciuni  este,  iară  voi  o  aţi 
făcut  peştera  tâlharilor  (Mat.  21,  13).  Şi  o  parte  şi  alta  are  drep¬ 
tate.  Preotul  de  aceea  e  preot,  ca  să  se  ocupe  în  predice  cu 
chestii  ce  privesc  exclusiv  religia  şi  morala  creştină,  de  altă  parte 
nu  se  poate  tăgădui,  că  preotul  nostru  în  mare  măsură  trebue 
sa  fie  şi  diriguitor  în  cele  vremelnice  ale  poporenilor.  Face  pe 
advocatul,  medicul,  ba  şi  judecătorul  lor.  Trebue  să  le  fie  un  fel 
de  oracul  dela  Delphi.  Orientările  de  lipsă,  de  sine  înţeles,  le 
dă  de  pe  amvon,  ca  în  cazurile  date  poporenii,  căror  între  îm¬ 
prejurările  noastre  amvonul  le  serveşte  de  catedră,  să  se  ştie  afla. 
Cum  va  aduce  deci  în  concordanţă  antitezele?  —  Răspunsul  e 
simplu.  Tezele  din  sfera  economiei  etc.  predicatorul  are  a  le  pro¬ 
duce  ca  tot  atâte  argumente,  pilde  cu  cari  se  confirmă  adevărurile 
religioase  şi  morale  ce  le  propagă.  îndemnând  publicul  la  cruţare, 
trezvie,  schimbarea  felului  de  a  agonisi,  la  desvoltarea  activităţii 
intensive  întru  câştigarea  pânei  de  toate  zilele,  —  predicatorul 
face  şi  morală,  dar  totodată  şi  economie;  îndemnându-1  la  pă¬ 
strarea  datinelor,  cultivarea  virtuţilor  civile,  înfiinţarea  de  aşeză¬ 
minte  folositoare,  face  şi  religie  şi  sociologie.  Se  poate  în  felul 
acesta  face  de  pe  amvon  cultură,  patriotism  etc.  etc.  Decât  că 
a  trece  preste  aceste  considerante  şi  a  face  prelegeri  practice  din 
economie,  sociologie,  higienă . . .  nu-i  permis.1  Tractarea  specială 
ni-ar  duce  la  mari  contraste,  ba  ar  degrada  amvonul.  Ce  mai 
rămâne  din  predicator,  dacă  este  sociolog,  economist  —  şi  nu 
ceeace  trebue:  predicator  bisericesc!  De  aceea  sunt  doar  feluri¬ 
tele  însoţiri  economice,  ca  acolo  să  se  validiteze  preotul,  nu  în 
biserică,  unde  uşor  poate  cădea  şi  în  folosirea  de  expresiuni  tri¬ 
viale,  cari  produc  resens.  Cât  de  rău  şede  preoţilor  târgoveţi  ce 
venitele  lor  stolare  le  fac  obiect  de  predice!  Să  mai  pretindem 
dela  ei  acum  şi  modernizarea  totală  a  amvonului?....  Nu  cred 
să  conducă  la  edificarea  poporului  pângărirea  celor  sfinte  ale  sale. 

(Va  urma)  Vasilie  Gtttt, 

protopop. 


1  Aceasta  o  poate  face  preotu!  pricepător  în  afară  de  biserică,  în  conferinţe  pentru 
popor,  în  cari  poate  desvoitâ  cunoştinţele  ce  voieşte  să  le  împărtăşească  mai  liber,  cum 
solemnitatea  predicei  rostite  de  pe  amvon  nn-i  permite.  N.  R. 

DIN  TRECUTUL  BISERICII  ROMÂNEŞTI. 

*  > 

Căsătoria  a  doua  a  preoţilor. 

(Sfârşit.) 

In  cele  desfăşurate  până  aci  se  vede  practica  bisericii  române, 
că  preoţii  însuraţi  a  doaua  oară,  mai  totdeauna  erau  opriţi  numai 
dela  celebrarea  sfintei  liturghii.  Rar  întimpinăm  şi  câte  un  caz, 
când  preotul  bigam  este  simplajnente  lipsit  de  oficiul  preoţesc. 

Episcopul  Orăzii,  Moise  Drâgossy,  la  30  Noemvrie  1776, 
înaintează  reginei  Maria  Terezia  o  instanţă,  în  carea  clasându-şi 
clerul  în  trei  clase,  îl  propune,  spre  a  fi  împărtăşit  de  ajutor  bă¬ 
nesc.  în  clasa  a  Il-a  cere  a  fi  subvenţionat  cu  10  fl.  Demetriu, 
din  Nagy-Urogd,  carele  e  ridicat  din  postul  său,  pentru  vina  că¬ 
sătoriei  a  doua;  «Demetrius  in  Nagy-Urogd  ob  secundas  nuptias 
a  funcţione  remotus». 1 

Clerul  bisericei  române  din  Ungaria  şi  Ardeal,  mai  de  multe- 
ori  s’a  încercat  ca  să-şi  elupte  dreptul  de-a  păşi  la  a  doua  cu¬ 
nunie,  liber,  nesupărat  şi  neîmpedecat  de  nime,  şi  în  starea  aceasta 
a  căsătoriei  a  doua  să-şi  exercieze  şi  pe  mai  departe  întreg  oficiul 
preoţesc. 

între  toate  acţiunile  ce  s’au  pus  cândva  la  cale,  nici  una  nu 
a  fost  aşa  de  energică,  ca  a  preoţimei  greco-catolice.  Aceasta 
preoţime  s’a  adresat  în  un  memorial,  de  datul  15  Iulie  1790, 
cătră  dieta  ţării,  cu  rugarea,  ca  episcopatului  să  i-se  dea  facultatea 
extraordinară  de  a  îndemniza  din  caz  în  caz  pe  clericii  săi  sub¬ 
alterni,  să  se  poată  însura  şi  a  doaua  oară  şi  să  nu  fie  delă- 
turaţi  dela  celebrarea  sfintei  liturghii. 

Memorandul  din  chestiune  în  13  puncte2  î-şi  expune  toate 
argumentele,  cari  reclamă  impetuos  introducerea  recăsătoriei 
preoţeşti. 

Nu  întru  în  apreţiarea  meritoră  a  acestui  operat  monumental, 
cadrele  strâmte  ale  istorisirii  prezente  fugitive,  nu  admit  o  astfel 
de  analiză;  mă  restrâng  numai  a  atinge,  că  poporul  nostru  dela 
sate  —  şi  sătenii  fac  şi  vor  face  totdeauna  grosul  bisericii  noastre  — 
aşa  pe  vremea  redactării  memorandului,  ca  şi  azi,  credea,  că 

1  Dr.  loan  Ardelean,  istoria  diecezei  Orăzii-mari  tom.  II.  p.  113. 

celce  se  căsătoreşte  odată,  dacă  ajunge  a  fi  văduv  de  tinăr,  nu 
are  putere  de  a  se  conteni  dela  plăcerile  trupeşti;  « pe  ori  unde 
se  întoarce,  la  poporeni  li-e  frică  de  el,  (îşi  tem  nevestele  de  el) 
în  loc  ca  să-l  iubească »  quocunque  se  vertit,  a  vulgo  timetur 
putius  quam  amatur  (p.  8). 

La  acea  obiecţiune  apoi,  că  şi  în  vieaţa  conjugală  se  pot  da 
şi  în  adevăr  se  şi  ivesc  adeseori  grave  desfrânări,  ripostează  în- 
ţălepţii  părinţi  practici,  «că  da,  da,  dar  care  e  rău  ca  căsătorit, 
în  afară  de  căsătorie  e  şi  mai  stricat»  qui  în  matrimonio  malus 
est,  extra  illud  pejor  est  (p.  9). 

în  nex  cu  aceste  două  puncte  din  memorand  accentuez,  că 
orice  canon  ce  aduce  sau  susţine  sfânta  maică  biserică,  trebue 
să  fie  spre  binele  sufletesc  al  poporenilor.  Acum,  dacă  poporul 
nostru  credincios  are  o  astfel  de  părere,  sau  mai  bine  zis  neîn¬ 
credere,  faţă  de  păstorul  său  sufletesc,  văduv  în  anii  tinereţei  sale, 
mijlocit  aşa  crede  el  şi  despre  legea  biserîcei,  carea  opreşte  nunta 
a  doua  la  preoţi.  Aceasta  lege  deci  el  o  priveşte,  ca  superfluă, 
absurdă,  imposibilă . 

Considerând  astfel,  că  canonul  care  opreşte  căsătoria  a  doua 
preoţască,  nu  numai  să  edifice  sufleteşte  pe  Românii  noştri  săteni, 
dar  dea-dreptul  le  serveşte  de  peatră  de  sminteală,  considerând  în 
fine,  că  nici  preoţimei  văduvite  nu-i  foloseşte  nimica,  ba  din 
contră  mai  mult  îi  strică  şi  că  în  împrejurările  sociale  actuale, 
oprirea  căsătoriei  a  doua,  nu  e  şi  nu  poate  fi  identică  cu  în- 
frânarea  preoţilor,  acel  canon  în  faţa  lumei  de  azi  total  schimbate 
nu  are  scop,  adecă  scopul  lui  nu  se  mai  poate  ajunge  cu  mij¬ 
loacele  ordinare  îndatinate  şi  uşoare,  şi  ca  unul  ce  n’are  înţeles  şi 
rost,  trebue  abrogat. 

Mai  bine  îi  stă  casat,  decât  sistematic  călcat,  de  preoţii 
văduvi  şi  ignorat  de  cătră  judeţele  bisericeşti.  S’au  introdus 
adecă  o  datină,  că  nu  se  ia  cunoştinţă  oficială  despre  concubi- 
najele  clerului.  Numai  în  cazuri  mai  grele  se  prigonesc  preoţii 
concubini,  dacă  insistă  poporul  pentru  pedepsirea  lor  —  dar  şi 
în  acele  cazuri  se  disciplinează  cu  o  cruţare,  care  de  fel  nu  sa- 
mână  a  fi  pedeapsă,  «ut  aliquid  fecisse  videatur».  Nu  ştim  nici 
măcar  un  singur  caz,  că  vr’un  preot  românesc,  numai  pentru 
vina  că  are  ţiitoare  publică,  să  fi  fost  oprit  dela  slujba  altarului, 
cu  atât  mai  puţin  să  fi  fost  izgonit  din  ceata  clerului. 

Permiţându-se  clerului  însurarea  după  primirea  darului  preoţiei, 
în  contra  viţiului  concubinatului  şi  a  altor  excese  ale  vieţii  sexuale, 
s’ar  putea  urma  grabnic  cu  foc  şi  fier.  Dar  aşa  trebue  multe, 
ba  prea  multe  tolerate,  pentruca  să  se  poată  evita  alte  neajunsuri 
mult  mai  mari.  Aproape  30%  a  clerului  au  econoame  —  se  înţelege 
de  acelea,  cari  nu  sunt  de  etatea  canonică  şi  pe  cari  nu  le  cvalifică 
sinodul  I  dela  Nicea  - —  ori  că  altcum  se  fac  vinovaţi  «în  puncto 
sexti».  Dacă  înpotriva  acestora  s’ar  proceda  după  litera,  ori  şi 
numai  după  spiritul  blând  al  canoanelor,  biserica  românească 
deloc  ar  duce  lipsă  de  preoţi.  Ştiut  este  apoi,  că  poporul  ro¬ 
mânesc,  prefereşte  a  avea  preot  cât  de  rău,  dar  fără  „popă“  el  nu 
poate  fi. 

Cu  considerare  la  desvoltarea  istorică  a  căsătoriei  a  11-a 
la  preoţii  din  Ardeal,  şi  în  perfectă  cunoştinţă  de  cauză,  de  îm¬ 
prejurări  şi  oameni,  mitropolitul  din  Blaj,  Alexandru  Sterca  Şuluţ, 
care  însuş  a  preoţit  ca  văduv  pe  sate,  a  compus  un  studiu  despre 
căsătoria  preoţilor,  —  de  matrimonio  clericorum  —  şi  a  luptat 
la  scaunul  apostolesc  al  Romei,  pentru  recăsătoria  preoţilor.  Curia 
papală  a  reprobat  opera  mitropolitului,  care  şi  azi  zace  uitată, 
needitată  şi  nestudiată  în  arhiva  mitropolitană  1 

în  elaboratul  acesta  şi  în  memorandul  din  1790  se  înşiră  toate 
argumentele,  se  înşiră  tot  ce  s’a  putut  cândva  aduce  în  favorul 
căsătoriei  a  doua  a  clerului.  Doctorii:  Găină  şi  Milaş,  cari  s’au 
pronunţat  pentru  a  doua  căsătorie,  au  împrospătat  cântecul  vechiu, 
carele  pare  că  acuma  în  oara  a  11-a,  nu  va  mai  fi  glasul  celuice 
strigă  în  pustie?!  Dar  deşi  un  Milaş  şi  un  Găină  nu  au  putut 
aduce  argumente  nouă,  până  acum  necunoscute,  în  favorul  căsă¬ 
toriei  a  doua  a  preoţilor,  tot  asemenea  şi  contrarii  acelei  căsă¬ 
torii  prof.  Dr.  Voiutschi  şi  advocatul  Teodorian,  când  combat  ar¬ 
gumentarea  lui  Găină  şi  Milaş  se  folosesc  de  arme  vechi,  pe  cari 
în  fond  le  aflăm  şi  în  decretul  din  1858  al  congregaţiunei  de 
propaganda  fide  din  Roma,  la  opera  lui  Şuluţ2. 

Osteneala  lui  Şuluţ  însă  totuş  a  avut  şi  o  parte  pozitivă;  curia 
romană  s’a  învoit,  ca  câţiva  ipodiaconi  sfinţiţi,  să  se  poată  însura 
legitim  şi  promova  apoi  la  preoţie. 


1  Ra(  „Foaia  Bis.  şi  Şeol.“  Blaj  1889  pag.  165,  294. 
â  Coincil  provincial  I  Blaj  pag.  281. 

Cazurile  de  bigame  ce  le  ezaminarăm  sunt  cazuri  de  bigamie 
adevărată,  ici  coaie  poate  şi  similituditiară  şi  interpretativă. 

în  sinoadele  românilor  ortodoxi  din  Ungaria,  încă  s’au  ridicat 
voci  pentru  admiterea  preoţilor  la  repetarea  căsătoriei  lor.  Dar 
şi  aici  ca  şi  în  biserica  soră,  până  în  prezent  cu  rezultat  negativ  ’. 

Despre  luptele  acestea  ale  clerului  ortodox  român  din  Un¬ 
garia,  vom  trata  altădată.  Gruia. 


MIJLOACELE  DE  REALIZARE  A  PROBLEMEI  ÎNVĂ¬ 
ŢĂMÂNTULUI  RELIGIOS  IN  ŞCOALA  POPORALĂ 

Stabilind  problema  învăţământului  religios,  se  indică  dela  sine 
trebuinţa  de  a  căuta  şi  afla  modalităţile,  după  cari  avem  să  procedem 
la  însaş  arta  instrucţiei.  Ele,  ce  e  drept,  pot  fi  mai  multe  şi  de 
facto  se  şi  găsesc  în  practica  învăţământului  feliurite. 

Cu  toate  acestea  din  mulţimea  completă  trebue  să  căutăm 
şi  găsim  pe  cele  mai  potrivite  şi  mai  în  conformitate  cu  ţinta 
finală  a  educaţiunei.  O  selecţiune,  făcută  cu  minte  şi  pricepere  ni 
se  impune;  altcum  ne  aflăm  în  faţa  unui  conglomerat  de  material 
şi  modalităţi,  din  a  căror  labirint  nici  chiar  firul  Ariadnei  nu  ne 
mai  poate  scoate  la  limanul  doririlor  şi  cerinţelor  pedagogice. 

Să  o  mărturisim  sincer  şi  cu  toată  francheţa:  Felul,  cum  a 
căutat  feliuriţi  bărbaţi  de  şcoală  să  rezoalve  această  problemă, 
de  cele  mai  multeori  nu  a  emanat  şi  nici  că  s’a  răzimat  pe 
principii  pedagogice.  Ici  colea  întâlneşti  câte  o  licurire  pedagogică, 
dar  o  lucrare  sistematică,  unitară  şi  consecventă  nu  întâlnim  la 
nici  unul.  In  literatura  pedagogică  germână  s’au  făcut  atâtea  încercări 
şi  propuneri,  încât  azi  a-i  putea  vorbi  de  o  bibliotecă  în  materia 
aceasta : 

Credincioşi  convingerei  noastre,  vom  păşi  şi  în  cercetările  de 
faţă  conform  legilor  logice,  cari  urmate  singure  sunt  capabile  să 
ne  areteş i  lumineze  cărarea  dreaptă,  pe  care  va  avea  să  se  îndrepteze 
pasul  nostru. 

Problema  învăţământului  religios  o  am  cuprins  în  câteva  puncte, 
cari  se  pot  rezuma  în  cuvintele :  învăţământul  religios  are  menirea 


1  Grama  itistit.  calvin  „Unirea*'  1895  pag.  346. 

de  a  contribui  direct  la  formarea  caracterului  religios- mo  ral.  !n 
această  formulare,  este  identic  cu  scopul  suprem  al  întreg  învă¬ 
ţământului  şi  în  consecinţă  identic  cu  însuş  scopul  edueaţiunii . 
Importanţa  lui  din  punct  de  vedere  educativ  nu  i-se  poate  trage 
!a  îndoială.  Pe  cât  de  clar  ni  se  pare  acest  scop,  pe  atât  de  greu 
e,  când  te  apuci  de  realizarea  lui.  In  realizare  ni  se  ivesc  o  grămadă 
de  complicaţiuni  de  natură  teologică  şi  psihologică. 

E  lucru  evident,  că  nu  putern  trata  în  şcoală  întreg  materialul 
religios,  cuprins  în  sfânta  Scriptură  şi  sacra  tradiţiune,  ci  vom 
trebui  să  facem  o  reducere  şi  selecţiune,  pretinsă  de  legile  peda¬ 
gogice  didactice. 

Se  impune  deci  întrebarea :  Ce  să  alegem  ?  Cât  să  alegem  ? 
şi  Cum  să  alegem? 

Lucrul  natural,  că  numai  acel  material  religios  îl  vom  afla 
de  potrivit,  care  e  capabil  să  stârnească  în  mintea  elevilor  interes, 
fiind  acesta  scopul  mai  deaproape  al  învăţământului.  Orice  material 
despre  care  avem  convingerea,  că  nu  poate  desvolta  in  spiritul 
elevilor  nici  un  fel  de  plăcere,  atragere,  deci  interes,  îl  vom  eschide 
din  planul  de  învăţământ. 

A  doua  cerinţă  este:  de  a  aranja  acest  material  din  punct 
de  vedere  al  succesiunii  după  gradul  de  pricepere  al  elevilor, 
dând  celor  de  pe  treptele  inferioare  un  material,  potrivit  capabi- 
lităţii  lor:  Vom  avea  deci  să  ţinem  seamă  de  gradele  de  apper- 
cepţie  individuală,  singurele  hotărâtoare  în  aranjarea  succesivă  a 
materialului  de  învăţământ. 

A  treia  cerinţă  ne  impune  ca  acest  material  aşa  să-l  ordonăm, 
încât  el  să  se  poată  sprijini  pe  materialul  care  merge  paralel  şi 
simultan  în  seriile  de  gândiri  a  celorlalte  obiecte  de  învăţământ. 
Materialul  întregului  învăţământ  poporal  trebue  să  se  alăture  unul 
lângă  altul  de  aşa,  încât  după  vorba  lui  Lessing  să  putem  trece 
din  o  ştiinţă  în  altă  ştiinţă.  Trebue  deci  o  atare  alcătuire,  încât 
să  putem  forma  punţi  de  trecere  dela  celelalte  obiecte  la  obiectul 
religiunii  şi  viceversa  dela  acesta  la  celelalte.  Urzala  şi  băteala 
ţăsăturilor  de  gândiri  folosite  trebue  să  se  potrivească  şi  în  cali¬ 
tate  şi  în  cvantitate  şi  gradaţiune,  altcum  nu  rezultă  în  spiritul 
elevilor  o  cultură  rotunzită,  bine  închegată,  echilibrată,  temeinică 
şi  dăinuitoare. 

Ce  o  fi  şi  aceasta  vor  fi  gândind  unii?  Să  vorbeşti  tu  de 
băteală  şi  urzeală  la  cultivarea  spiritului?  Nimic  altceva  decât  o 
încercare  de  a  sensualiza  procesele  sufleteşti,  ce  se  petrec  cu 
ocazia  alcătuirii  şi  aşezării  gândurilor  omeneşti.  Dacă  cunoştinţele 
din  celelalte  obiecte  de  învăţământ  nu  vor  put-ea  sau  nu  vor  vrea 
să  sprijinească  cunoştinţele  din  religiune,  atunci  şcoala  nu  va  fi 
în  stare  să  producă  în  mintea  copiilor  o  cultură  unitară.  Ce  fel 
de  fiinţe  sunt  oamenii  lipsiţi  de  atare  cultură,  ni-o  dovedesc  în 
deajuns  aşa  poreclitele  «capete destrăbălate  cari  sunt  lipsite  cu  totul 
de  convingeri  proprii,  constante  întru  toate  împrejurările.  Ei  nici 
când  nu  au  părerile  lor,  ci  sunt  mânaţi  de  vânturile  zilnice,  când 
în  o  parte,  când  în  alta.  Nimenea  nu  va  putea  zice,  că  aceşti 
oameni  au  un  caracter,  căci  nota  esenţială  a  caracterului  e  tocmai 
statornicia  în  convingerile  bazate  pe  principii  nealierabile. 

Voim  deci:  cultură  unitară ,  caracter  emanat  din  convingeri 
înalte,  atunci  trebue  să  voim  şi  alcătuirea  unui  plan  de  învăţământ , 
care  să  hotărască  numai  rezoanele  pedagogice,  şi  didactice. 

Materialul  din  religiune,  grupat  după  conţinutul  său  ni  se 
prezintă  în  trei  forme  ca  material:  a)  de  conţinut  epic;  b)  didactic 
şi  c)  liric. 

In  această  grupare  este  cuprins  tot  materialul  de  religiune, 
asupra  căruia  are  să  se  extindă  instrucţia  şcoalei  poporale.  O 
intrare  în  cercetarea  amănunţită  a  punctelor  de  vedere  sus  for¬ 
mulate  va  forma  obiectul  unor  cercetări  ulterioare. 

Dr.  Petru  Şpan. 


MODERNISMUL  ŞI  ENCICLICA  „PASCENDI". 

(Urmare). 

Dar  Ehrhard  nu  fu  singurul  care  răspunse.  Un  articol  tot 
atât  de  important  ca  al  lui,  şi  chiar  mai  focos,  fu  al  Iui  Schnitzer, 
profesor  de  istoria  dogmelor  la  facultatea  de  teologie  catolică 
din  Miinchen.  A  avut  şi  urmări  mai  mari  decât  a  lui  Ehrhard, 
atât  pentru  autor  cât  şi  în  general. 

Poate  cetitorii  îşi  aduc  aminte  de  turburările  de  astă  iarnă 
dela  universitatea  din  Miinchen.  Ei  bine,  au  fost  produse  tocmai 
de  articolul  lui  Schnitzer.  In  urma  lui,  unii  episcopi  au  oprit  pe 

studenţii  din  eparhiile  lor  să-i  mai  asculte  cursurile,  sub  pedeapsa 
de  a  li-se  refuza  preoţia  în  caz  contrar. 

Traduc  în  întregime  şi  acest  articol,  căci,  ca  şi  din  celalalt, 
înveţi  dintr’ânsul  şi  pentru  tine  şi  a  cunoaşte  catolicismul. 

Iată-1 : 

învăţatul  benedictin  P.  Morin  povesteşte  în  «Revue  Benedictine» 
(1907,  XXIV,  60)  că,  într’o  mmiâroasă  şi  distinsă  adunare  din  Roma,  un 
prelat  roman,  cap  al  unei  congregaţiuni,  s’a  plâns  cu  amărăciune  că  în¬ 
văţaţi  benedictini  ca  bolandiştii  P.  Urisar,  (J.  Chevalier  şi  chiar  P.  Morin 
îtisaş,  îşi  permit  să  discute  public  în  conferenţe  sau  în  reviste,  îndreptările 
care,  după  părerea  lor,  ar  trebui  introduse  în  lucrurile  liturgice.  «A  scrie 
despre  acestea  în  amănunte,  e  treaba,  noastră »,  accentua  prelatul  cu  hotărîre. 
« Numai  noi  (prelaţii  romani)  ne  bucurăm  de  ajutorul  şi  luminarea  Duhului 
sfânt  spre  a  trata  astfel  de  întrebări.  Aceia  formează  numai  ecclesia  dis- 
cens,  în  timp  ce  ecclesia  docens  suntem  noi». 

Acesta  e  spiritul  din  care  s’a  născut  enciclica. 

In  cercurile  cele  mai  largi,  nu  numai  în  protestantism,  ci  chiar  şi  în 
catolicism  lumea  s’a  mirat  straşnic  de  spiritul  şi  tonul  enciclicei  care  în 
«modernism»  nu  osândeşte  numai  o  direcţiune  sau  alta  din  învăţământul 
catolic,  ci  şi  însemnate  ideale  ale  timpului  nostru,  precum  libertatea  cre¬ 
dinţei,  a  învăţământului,  a  presei,  întreaga  filozofie  nescolastică,  critica  şi 
metoda  istorică.  Căci  să  nu  ne  înşelăm:  un  modernism  ca  cel  artificial 
ticluit  de  enciclică,  nu  există  nicăiri.  Cercetarea  critică  în  filozofie,  teologie, 
apologetică,  istorie,  pe  care  enciclica  o  proscrie  şi  excomunică,  nu  e  ceva 
specific  catolic,  ci  e  metoda  lumii  ştiinţifice  moderne  la  care  nici  învăţaţii 
catolici  nu  pot  renunţa  dacă  vor  să  fie  luaţi  în  serios  pe  terenul  ştiinţific. 
Osândirea  modernismului  ar  putea  surprinde  numai  acolo  unde  Roma  cu- 
rială  nu  e  cunoscută,  unde  lumea  nu  vrea  s’o  cunoască.  Nu  numai  ca¬ 
tolici  cu  dispoziţiuni  optimiste  în  felul  lui  Schell,  ci  chiar  şi  mulţi  prote¬ 
stanţi  îşi  zugrăvesc  o  Romă  ideală  pe  care  cu  vorbe  entuziaste  o  laudă  ca 
purtătoare  a  unei  sublime  misiuni  culturale  şi  liman  nebiruit  de  adevărată 
şi  creştinească  religiositate  şi  iubire  de  aproapele.  Dar  deodată  se  cioc¬ 
nesc  de  Roma  enciclicei  şi  sunt  atunci  foarte  nenorociţi  că  Roma  visurilor 
lor  şi  a  camerei  tăcute  a  învăţatului,  nu  e  cea  care  se  arată  în  realitatea 
ei  faptică. 

Şi  totuş  numai  Roma  enciclicei  e  adevărata  Romă.  Prelatul  roman 
care  în  toată  seriozitatea  se  ţinea  drept  organ  al  Duhului  sfânt  şi  singur 
chemat  a  scrie  în  lucruri  liturgice,  nu  spunea  deloc  o  noutate.  El  repre¬ 
zenta  numai  în  toată  corectitudinea  punctul  de  vedere  roman  care  din 
vremea  şcolasticei,  a  conciliului  tridentin  şi  vatican,  a  ajuns  să  domi- 
neze  singur.  Prin  urmare  biserica  învăţătoare  e  Roma,  numai  Roma. 
Drept  e  că  şi  episcopatul  formează  o  parte  din  biserica  învăţătoare,  aflân- 
du-se  însă  într’un  raport  de  subordinare  faţă  de  scaunul  roman.  Aceasta 

totuş  numai  în  teorie,  pe  hârtie,  nu  în  realitatea  practică.  După  această 
concepţiune  episcopii  n’au  dreptul  a  se  privi  ca  principi  bisericeşti  inde¬ 
pendenţi.  Teoretic  urmaşi  ai  apostolilor,  în  realitate  sunt  ei  astăzi  numai 
organe  administrative  ale  curiei. 

Dacă  episcopii  pot  învăţa  încă,  aşa  cum  e  pe  placul  Romei,  în  de¬ 
finitiv  toată  învăţătura  atârnă  numai  de  Roma.  Roma  insă  e  cea  mai  ze¬ 
loasă  apărătoare  a  tomismului  (adecă  a  filozofiei  scolastice).  Ea  adăposteşte 
şi  sprijină  tomismul,  fiindcă  tomismul  o  sprijină  pe  ea.  Tomismul  e  un  sistem 
doctrinal  şlefuit  frumos,  rotunzit,  demn  de  admirat  pentru  măiestria  cu  care 
părţile  se  încheie,  legându-se  una  de  alta,  şi  pentru  consecvenţa  sa.  Dar  în¬ 
dată  cade  la  pământ  cu  totul,  măcar  o  peatră  de  iei  din  bolta  care  poartă  totul. 
El  stă  pe  baza  filozofiei  aristotelice,  iar  lespezile  din  care  e  alcătuit  le  formează 
sf.  Scriptură  a  V.  şi  N.  Testament,  aşa  cum  biserica  le  înţelege  şi  explică. 
Filozofia  aristotelică  şi  Biblia,  împreună  cu  sf.  tradiţiune  moştenită  din  ge- 
neraţiune  în  generaţiune,  formează  comoara  inalienabilă  a  credinţei  bise¬ 
riceşti,  căreia  sf.  Totna  i-a  aplicat  clasica  sa  întipăritură  ştiinţifică,  orbitoarea 
sa  formulare.  Din  cauza  aceasta  biserica  romană  şi  scolasticismul,  res¬ 
pectiv  tomismul,  stau  aşa  de  indivizibil  legate  unu!  de  altul,  că  nu  poţi 
apără  sau  ataca  pe  unul  fără  a  apăra  şi  ataca  pe  celalalt.  Pe  lângă  aceasta, 
deoarece  catolicismul  roman,  potrivit  învăţăturii  sale,  e  singura  religiune 
adevărată,  orice  lovitură  adusă  Iui  şi  tomismului,  e  în  acelaş  timp  şi  un 
atac  contra  religiunii.  Pentru  aceasta  enciclica,  ca  şi  mai  nainte  Leon  XIII, 
recomandă  tomismul  în  chipul  cel  mai  stăruitor,  şi  cu  cea  mai  mare  ho- 
târîre  îndeamnă  pe  toţi  catolicii  să  se  ferească  de  orice  abatere  dela  liniile 
sfinţite  ale  largii  şosele  şcolastice.  Tot  ce  e  nou  e  deja  prin  chiar  această 
însuşire  cât  se  poate  de  suspect.  Toţi  profesorii  cari  nu  se  menţin  în  li¬ 
mitele  strict  tradiţionale  şcolastice,  trebuiesc  îndepărtiţi  din  oficiu  fără  nici 
o  indulgenţă;  studenţii  care  arată  înclinare  cătrâ  nouele  idei,  fără  milă 
trebuiesc  excluşi  dela  hirotonie.  Aşa  vrea  enciclica  lui  Piu  X. 

Absolutismul  roman  conduce  deci  şi  la  şcolasticism  şi  la  tradiţiona¬ 
lism.  Toată  ştiinţa  şi  tot  învăţământul  teologic  nu  poate  fi  decât  o  trans¬ 
mitere  şi  repetare.  Cu  cât  mai  sclavă  e  transmiterea,  cu  atât  mai  bună  e, 
şi  mai  bisericească.  Astfel  un  scriitor,  bun  catolic,  un  capuţin,  putea  să-şi 
expue  ca  un  deosebit  merit  al  lucrării  sale  teologice  faptul  că  e  lipsită  de 
orice  idee  proprie.  «In  illo  (scilicet  opere  meo)  nihil  est  quod  meo  in- 
genio  prodierit,  sed  omnia,  prout  magis  utile  judicavi,  variis  ex  fontibus 
probatisque  auctoribus . ..  desumpsi»,  zice  P.  Ootizalvus  a  ReethXn  prefaţa 
operii  sale  Manuale  Theologiae  Dogmaticae  1890. 1 

Dar  cu  acest  tradiţionalism  care  formează  o  parte  esenţială  şi  nece¬ 
sară  a  sa,  şcolasticismul  roman  se  pune  în  cea  mai  desăvârşită  opoziţiune 
faţă  de  întregul  aparat  de  studii  care  formează  fala  universităţilor  noastre 


1  Nimic  din  ce  este  în  această  carte  nu  e  ieşit  din  capul  meu,  ci  am  luat  toate, 
dupăcum  am  socotit  mai  bine,  din  diferite  izvoare  şi  însemnaţi  autori.  N.  Tr. 

germane.  Tradiţionalismul,  aşa  cum  a  fost  tratat  în  tot  timpul  evului 
mediu  în  toate  şcoalele  şi  institutele  de  învăţătură  filozofică  teologică  în 
ţările  latine,  şi  aşa  cum  şi  la  noi  e  tratat,  cu  multă  fidelitate  şi  astăzi,  în 
şcoalele  organizate  după  modelul  ţărilor  latine  şi  al  Romei,  e  pentru  uni¬ 
versităţile  germane  un  punct  de  vedere  de  multă  vreme  scos  din  uz.  Ele 
de  mult  se  fălesc  că  nu  sunt  numai  locaşuri  de  învăţământ,  ci  şi  de  ex¬ 
plorare,  că  nu  ridică  numai  generaţiuni  echipate  cu  ştiinţa  strict  necesară 
pentru  cariera  de  mai  târziu,  ci  Introduc  şi  în  metoda  de  cercetare  ştiin¬ 
ţifică.  Astfel  universităţile  noastre  caută  să  îmbogăţească  şi  să  lărgească 
cu  materie  nouă  ştiinţa  ajunsă  până  la  noi,  în  timp  ce  biserica  nu  ştie  ce 
să  mai  facă  pentru  a  îndemna  pe  toţi  să  se  ferească  de  ideile  nouă.  Uni¬ 
versitatea  vrea  sa  exploreze  şi  să  înveţe  şi  pe  alţii  a  explora.  Biserica 
vrea  numai  să  transmită,  să  repete.  «Sumrna»  sfântului  Toma  e  opera  sublimă 
care  nu  mai  poate  fi  ajunsă,  cu  atât  mai  puţin  întrecută.  Toate  cărţile, 
tratatele  şi  cercetările  noue  asupra  chestiunilor  teologice,  nu  pot  spune 
decât  ceeace  sf.  Toma  a  spus  cu  mult  mai  bine.  Ele  pot  doar  aduce 
vre-o  argumentare  nouă,  pot  să  ţie  socoteală  de  ceva  autori  noi  sau  de 
hotărâri  bisericeşti,  în  fond  însă  vor  spune  numai  cu  alte  vorbe  ceeace  a 
spus  şi  sf.  Toma.  Tot  ce  e  bun  în  aceste  cărţi,  nu  e  nou;  iar  ce  e  nou, 
nu  e  bun. 

Ei  bine,  facultăţile  de  teologie  catolică  din  Germania,  încorporate  în 
organismul  universităţilor  noastre,  nu  se  pot  sustrage  dela  munca  ştiinţi¬ 
fică  a  facultăţilor  surori.  Pentru  aceasta  şi  ele  vor  şi  trebue  să  fie  nu 
numai  locaşuri  de  păstrare  a  tradiţiunii,  ci  şi  de  explorare,  locaşuri  che¬ 
mate.  a  familiariza  cu  metoda  ştiinţifică  şi  a  îndruma  spre  cercetare  inde¬ 
pendentă  pe  acei  teologi  cari  dealtfel  adeseori  îşi  împropriază  echipa¬ 
mentul  metodei  frecventând  celelalte  facultăţi  laice.  Precum  se  ştie,  asta 
are  loc  în  seminariile  ştiinţifice,  şi,  dupăcum  s’au  creat  seminarii  filologice 
şi  istorice,  apărură  pretutindenea  la  facultăţile  de  teologie  şi  seminarii  de 
istorie  bisericească,  exegeză  şi  dreptul  canonic  care,  înzestrate  de  stat  cu 
bogate  mijloace  literare,  nu  puţin  au  contribuit  la  avântul  care  lămurit  se 
observă  în  diferitele  domenii  ale  studiilor  de  teologie  catolică.  Totuş  nimic 
nu  ilustrează  mai  bine  aversiunea  instinctivă  a  cercurilor  bisericeşti  contra 
fiinţei  universităţilor  moderne  decât  duşmănia  sistematică  cu  care  sunt  ur¬ 
mărite  seminariile  universitare.  Oriunde  se  poate,  li-se  pun  beţe  în  roate 
ca  să  nu  funcţioneze,  iar  studenţilor  li-se  îngreuiază  frecventarea.  Orice 
ocaziune  e  folosită  cu  plăcere  şi  cele  mai  răsuflate  subterfugii,  precum 
rânduială  la  internat  (!!)  exerciţii  ascetice  (!),  rugăciune  din  breviar  {!),  etc- 
sunt  foarte  binevenite,  dacă  se  poate,  pentru  a  împedeca  frecventarea  ne¬ 
suferitului  seminar. 

Şi  nu  numai  din  cauza  felului  de  studiare  modernă,  nebisericească, 
facultăţile  de  teologie  nu-s  iubite  de  demnitarii  bisericeşti  riguroşi  în  ale 
tradiţionalismului;  nu,  ci  înseşi  obiectele  pe  care  ele  le  cercetează  trebue 
să  trezească  prepusul  lor,  pentrucă  trec  mult  mai  departe  de  limitele  cu- 

noştinţelor  la  care  ajunsese  scolastica  la  tratarea  teologiei,  şi  astfel  se  fac 
vinovate  de  înoiri  supărătoare.  Toma  de  Aquino  îşi  avea  tot  interesul 
cercetării  sale  îndreptat  asupra  filozofiei,  Dogmaticei,  Moralei  şi  Explicării 
Bibliei ;  şi  în  institutele  teologice  care  şi  azi  se  mişcă  în  cuprinsul  for¬ 
melor  de  învăţământ  medievale,  tăria  o  formează  chiar  şi  în  vremea  de 
faţă  tot  specialităţile  acestea,  iar  alte  studii  sunt  sau  de  loc  sau  foarte  slab 
cultivate.  Fără  îndoială,  în  faţa  avântului  colosal  pe  care  studiile  istorice 
l-au  luat  în  decursul  secolului  XIX,  facultăţile  catolice  nu  se  putură  da  în 
lături  şi  trebuiră  să  se  supue  ostenelii  de  a  cultiva  mai  cu  îngrijire  spe¬ 
cialităţile  istorice,  precum  istoria  filozofiei,  religiunii  şi  a  bisericii.  Şi  dacă 
teologia  catolică  nu  se  putea  lăuda  cu  operele  măreţe  pe  care  teologia 
protestantă  le  produse  pe  terenul  istoriei  dogmelor,  totuş  era  foarte  de¬ 
parte  de  a  lăsa  în  neîngrijire  aceste  studii.  E  cunoscut  însă  că  scolastica 
nu  iubeşte  istoria.  Şcolasticismul  e  pozitivism.  El  pleacă  dela  siguranţa 
şi  inviolabilitatea,  pentru  el  de  sine  înţelese,  a  poziţiunilor  sale,  şi  are  oroare 
de  a  şi-le  vedea  într’una  încercate  şi  cercetate  şi  supuse  discusiunii ;  dis- 
cusiune  care  la  urma  urmei  ar  putea  duce  la  respingerea  vre-uneia  din 
aceste  poziţiuni  sau  la  încredinţarea  că  menţinerea  ei  nu  e  pe  deplin  în¬ 
dreptăţită.  Dar  tocmai  cu  aceasta  se  ocupă  istoria  bisericească  şi  a  dog¬ 
melor,  obiecte  care,  din  acest  motiv,  sau  nu-s  de  loc  prevăzute  în  pro¬ 
gramele  de  studii  ale  institutelor  riguroase  bisericeşti  sau  sunt  reduse  la 
un  minimum  care  nu  mai  poate  fi  subtilizat,  iar  tratarea  lor  e  prevăzută 
cu  toate  ventilele  de  siguranţă  care  se  pot  cugeta.  Neîncrederea  aceasta 
e,  ce  e  dreptul,  prea  întemeiată.  Căci  cu  aceste  studii  de  istorie  biseri¬ 
cească  şi  a  dogmelor  se  îngrămădesc  o  mulţime  de  întrebări  şi  greutăţi 
şi  rezultate  nouă  care  pot  primejdui  depozitul  şcolastic  în  chipul  cel  mai 
grav,  şi  duc  şi  trebue  să  ducă  la  încordări  şi  frecări  şi  în  sfârşit  la  cata¬ 
strofe  de  specia  cea  mai  regretabilă.  Deci  cu  cât  mai  mult  facultăţile  de¬ 
venirii  locaşuri  de  studii  istorice,  cu  atâta  mai  des  trebuiră  să  intre  în  con¬ 
flict  cu  Roma  şi  să  i-se  facă  mai  neplăcute.  Cu  neplăcere  se  observă 
acolo  că  studiile  teologice  din  facultăţi  nu  pot  fi  ţinute  în  mână  într’un 
chip  atât  de  necondiţionat  ca  în  institutele  de  învăţământ  tradiţionale  sco¬ 
lastice,  că  şi  de  profesorii  universitari  nu  poţi  dispune  aşa  de  necondi¬ 
ţionat  ca  de  cei  ai  institutelor.  Căci  deşi  curia  a  izbutit  să  capete  dela 
stat,  cu  toate  că  el  plăteşte,  asigurări  largi  că  în  învăţământul  bisericesc 
se  vor  numi  persoane  plăcute  ci  şi  câ  cele  devenite  neplăcute  se  vor 
putea  înlocui  prin  altele,  totuş  nu  uşor  poate  face  uz  de  puterea  de  a 
ţinea  departe  pe  cei  care  nu-i  plac,  din  cauza  atenţiunii  publice  pe  care 
astfel  de  măsuri  o  trezesc;  în  timp  ce  cu  seminariile,  la  care  biserica  îşi 
poate  numi  profesorii  după  propria  sa  chibzuinţă,  şi  tot  asemenea  şi  re¬ 
trage,  dacă  nu-i  mai  plac,  nu  mai  are  astfel  de  încurcături. 

Deci  oricât,  din  punct  de  vedere  strict  bisericesc,  se  poate  pricepe  in- 
tervenirea  hotărîtă  a  enciclicei  pentru  tradiţionalism  şi  scolasticism,  ştiinţei 
teologice  îi  e  cu  neputinţă  a-şi  căută  adăpost  în  sinul  ei.  Cu  neputinţă  îi 

este  să  se  întoarcă  !a  tradiţionalism  şi  scolasticism,  cu  neputinţă  îi  este  să 
poată  părăsi  terenurile  de  explorare  în  care  şi-a  fixat  cercul  său  de  ac¬ 
ţiune,  adecă  studiile  de  istorie  bisericească  şi  a  dogmelor,  daca  nu  vrea 
ca  odată  cu  asta  să  renunţe  şi  Ia  orice  pretenţiune  de  a  fi  privită  şi  sti¬ 
mată  ca  adevărată  ştiinţă.  Şi  teologia  catolică  numai  ca  ştiinţă  poate  fi 
şi  rămânea  încorporată  în  organismul  universităţii.  Nici  cea  mai  mică  în¬ 
doială  nu  poate  fi  în  privinţa  următoare:  ori  sfântul  Scaun  stărueşte  într’o 
exactă  executare  a  enciclicei,  şi  atunci  ştiinţa  şi  facultăţile  de  teologie 
rămân  de  izbelişte ;  ori  ştiinţa  şi  facultăţile  îşi  menţin  poziţiunile,  şi  atunci, 
cel  puţin  în  mod  tacit,  trebue  să  treacă  peste  enciclică  la  ordinea  zilei. 
Căci  să  ne  gândim  numai:  pretutindenea  membrii  facultăţilor  de  teologie 
sunt  chemaţi  la  toate  onorurile  şi  oficiile  academice ;  deci  cum  să  fie  aleşi 
la  cele  mai  înalte  demnităţi  academice,  la  scaunele  de  senatori  şi  rectori, 
şi  învestiţi  cu  ocrotirea  celor  mai  ideale  interese  şi  bunuri  academice,  oa¬ 
meni  care  în  activitatea  lor  academică  sunt  supraveghiaţi  şi  controlaţi  de 
corporaţiuni  extraacademice  şi  extraştiinţifice  cum  sunt  tribunalele  inchizi¬ 
toriale  prescrise  de  enciclică? 

Pentru  aceasta  nimenea  nu  poate  ascunde  că  chiar  de  pe  acuma  en¬ 
ciclica  a  păgubit  în  mod  simţitor  vaza  ştiinţei  catolice.  Numai  oamenilor 
care  n’au  nici  o  idee  de  activitatea  ştiinţifică  din  universităţile  noastre  ger¬ 
mane,  le  poate  da  în  gând  să  ferece  în  legături  insuportabile  pe  cercetă¬ 
torii  ştiinţei  şi  munca  lor  de  explorare  şi  să  crească  la  infinit  constrân¬ 
gerea  internă  care  formează  motivul  cel  mai  puternic  al  grelei  crize  în 
care  se  găseşte  ştiinţa  catolică.  Fără  îndoială,  s’ar  face  o  nedreptate  sfân¬ 
tului  scaun  dacă  s’ar  pretinde  că  cu  enciclica  lui  a  ţintit  la  o  nimicire  si¬ 
stematică  sau  la  o  îngustare  a  facultăţilor.  Formaţi  în  şcoalele  ţărilor  ro¬ 
manice  şi  hefamiliarizaţi  cu  natura  studiilor  popoarelor  străine  şi  în  special 
a  ţărilor  germane,  care  totdeauna  au  fost  privite  de  Roma  drept  «quantite 
negligeable»,  autorii  enciclicei  au  avut  în  ochi  în  prima  linie  numai  con- 
diţiunile  de  studii  din  ţările  romane,  aşa  că  cei  întâi  Ia  care  s’ar  putea 
găsi  oarecare  înţelegere  a  măsurilor  enciclicei  sunt  numai  fiii  dela  şcoa¬ 
lele  acestor  ţări  sau  dela  şcoalele  organizate  după  felul  celor  din  ţările 
latine.  Cu  toate  aceste  nu  se  poate  nega  că  curia  priveşte  cu  ochi  răi 
şi  cu  neîncredere  facultăţile  de  teologie  încorporate  în  universităţile  sta¬ 
tului,  şi  pe  faţă  preferă  institutele  în  care  poate  fi  pe  deplin  stăpână. 
Pentru  aceasta  desfiinţa  facultăţile  de  teologie  dela  universităţile  de  stat 
din  ţările  latine,  şi,  deşi  la  universităţile  germane  le  lasă  să  existe,  şi  de 
curând  ajută  să  se  mai  întemeieze  una,  totuş  a  văzut  şi  vede  într’ânseie 
numai  un  rău  necesar.  De  aci  năzuinţa  vădită  pretutindenea  de  a  com¬ 
prima  pe  cât  posibil  influenţa  facultăţilor,  şi  prin  aranjamente  de  tot  felul, 
precum  prin  cursuri  paralele  sau  mai  degrabă  contrare  în  internate,  a  le 
face  inofensive.  De  aci  silinţa  de  a  îngreuia  frecventarea  universităţilor 
şi  a  ţinea  pe  tineri  mai  degrabă  în  institutele  seminariale  sau  a-i  trimite 
în  străinătate.  De  acî  şi  indiferenţa  la  alegerea  forţelor  ştiinţifice,  teama 

faţă  de  savanţii  distinşi,  şi  favorizarea  pe  faţă  a  mediocrităţilor,  ba  chiar 
şi  a  elementelor  adevărat  incapabile.  De  aci  bucuria  pentru  scoborârea 
nivelului  facultăţilor,  care  zeci  de  ani  de-arândul  sunt  compromise  în  chipul 
cel  mai  strigător  prin  cele  mai  mizerabile  elemente  ale  corpului  didactic, 
fără  ca  autorităţile  bisericeşti  să  mişte  măcar  un  deget,  ele  care  numai 
decât  se  ivesc  ori  de  câteori  e  vorba  să  ucidă  vre-o  idee  nouă.  Drept  e 

că  nu  se  lucrează  pe  faţă  la  desfiinţarea  facultăţilor,  deoarece  se  caută  a 

se  păstra  oarecare  aparenţă  din  aureola  ştiinţifică  care  dela  universităţi  se 
revarsă  şi  asupra  facultăţilor  de  teologie.  Dar  nici  stavilă  serioasă  nu  se 
opune  scoborârii  şi  peirii  lor,  pentrucă  acest  lustru  pare  prea  scump  plătit 
cu  independenţa  pe  care  pare  a  o  pretinde  teologia  din  sinul  universită¬ 
ţilor.  Cât  priveşte  cultivarea  tinerimii  teologice,  biserica  nu  prea  îşi  face 
spaimă.  Doar  şi  azi  ea  se  împărtăşeşte  numai  într’o  neînsemnată  măsură 

în  universităţi,  iar  pe  o  scară  mult  mai  întinsă  în  seminariile  episcopale 

din  ţară  şi  străinătate.  Insaş  formarea  profesorilor  necesari  pentru  educa- 
ţiunea  seminarială,  nu  înseamnă  o  chestiune  de  mare  grijă  pentru  biserică. 
Căci,  deoarece  nu  doreşte  nici  n’are  nevoie  de  cercetători  studioşi  în 
câmpul  ştiinţific,  ba  cu  atât  îi  pare  mai  bine  cu  cât  profesorul  de  teologie 
e  mai  lipsit  de  orice  element  personal  şi  se  adaptează  mai  bine  la  rolul 
de  organ  pasiv  în  predarea  tradiţiunii  scolastice,  alegerea  lor  nu  e  o  che¬ 
stiune  grea.  Orice  preot,  chiar  cel  mai  tinăr  capelan  este  în  stare  să  îm¬ 
părtăşească  tradiţiunea,  şi  în  sfârşit,  pentru  a  păstra  decorul,  poate  fi  trimis 
la  Roma  pentru  a  se  echipa  cu  lustru!  academic  de  rigoare.  Dar  oare 
statul  poate  îngădui  o  astfel  de  cultivare  a  teologilor  catolici,  mai  mult  sau 
mai  puţin  exotică,  lipsită  de  orice  atingere  cu  simţirea  naţională,  când  se 
ştie  că  ei  sunt  chemaţi  la  o  activitate  care  pătrunde  atât  de  des  în  vieaţa 
poporului?  De  ce  nu?  Ce  nu  permite  statul!  El  îi  rabdă  de  mult  şi 
n’are  nimic  de  zis  contra  educaţiunii  pe  care  preoţii  germani  o  primesc 
la  institutele  străine  conduse  de  iezuiţi  în  Roma  şi  Innsbruck.  Ba  încă 
singur  îşi  dă  osteneala  de  a  pune  pe  preoţii  ieşiţi  din  aceste  institute  în 
cele  mai  înalte  locuri  de  onoare  din  stat  şi  biserică  şi  a-i  învesti  cu  cele 
mai  importante  şi  mai  cu  influenţă  oficii. 

E  uşor  de  priceput  şi  nu  se  poate  nega  că  ochii  bănuitori  cu  care 
Roma  priveşte  facultăţile  de  teologie,  merg  mână  în  mână  cu  oarecare 
dispreţ  şi  puţină  considerare  a  ştiinţei.  Evident  că  meritele  neperitoare 
pe  care  biserica  şi-le-a  dobândit  în  diferitele  ramuri  ale  ştiinţelor,  şi  mai 
în  special  prin  întemeierea  de  universităţi  şi  înzestrarea  lor,  vor  rămânea 
totdeauna  săpate  cu  litere  de  aur  în  cartea  omenirei.  Dar  dragostea  Romei 
cătră  ştiinţe  şi  universităţi  nu  era  cu  totul  platonică  şi  desinteresată.  Ea 
ie  favoriza  cu  putere  atâta  timp  cât  şi  ele  îi  serveau  şi-i  ţineau  coada  ca 
slugi  voluntare.  Dar  îndată  îşi  schimbă  poziţiunea  când  vrură  să  se  su¬ 
stragă  de  sub  tutela  ei  şi  să  stee  pe  propriile  ior  picioare.  Diferitele  spe¬ 
cialităţi  şi  astăzi  sunt  pentru  Roma  cu  totul  indiferente,  şi  numai  atunci 
binevenite,  când  satisfac  scopurile  şi  interesele  ei.  Savanţii  care  scriu  în 

usum  Delphini,  ad  majorem  Curiae  gloriam,  totdeauna  trebue  să  aştepte 
recunoştinţa  viguroasă  a  sf.  Scaun.  Pe  bărbaţii  care  sunt  destui  de  ne¬ 
prevăzători  de  a  ajunge  Ia  rezultate  nedorite,  îi  aşteaptă  întreaga  mânie  a 
Romei.  Deprinsă  să  stăpânească,  Roma  crede  că  poate  dicta  şi  rezulta¬ 
tele  studiilor  şi  să  pretindă  dela  savanţi  să-i  aducă  şi  să-i  spue  numai  lu¬ 
cruri  dragi,  bune  şi  plăcute.  Ea  visează  să  comande  ştiinţei  ca  şi  purtă¬ 
torilor  de  cădelniţe.  Nu  înţelege  de  loc  ce  înseamnă  a  fi  credincios  con¬ 
vingerilor  tale  ştiinţifice.  Din  punctul  ei  de  vedere  biserica  romană  nu 
poate  avea  un  raport  intern  cătră  ştiinţă.  Călăuzită  şi  luminată  de  Duhul 
sfânt,  potrivit  învăţăturii  sale,  ea  se  bucură  de  mult  deja  de  deplina  stă¬ 
pânire  a  adevărului  d-zeesc.  Pentru  aceasta  dela  început  ea  ştie  toate  mai 
bine,  tronează  mai  presus  de  regiunea  erorilor,  şi  atât  de  puţin  atârnă  de 
ştiinţa  şi  învăţătura  omenească,  că  numai  ea  procură  aparatul  de  experi¬ 
mentare  şi  măsura  îutregei  ştiinţe  şi  numai  ea  posedă  adevărul  a  toate ; 
şi  măsura  nu  numai  a  cercetării  teologice,  ci  şi  a  celei  profane,  potrivit 
raportului  în  care  stă  cu  învăţăturile  ei.  Savantul  poate  explora  ani  şi 
zeci  de  ani;  monseniorul  roman  singur  decide,  oricât  de  puţin  înţelege  el 
din  chestiune.  Şi  cu  dreptul.  Căci  învăţatul  vrea  şi  trebue  numai  să  afle 
ce  este  adevărul;  monseniorul  stabileşte  ce  este  bisericesc.  Savanţii,  ca 
şi  in  general  preoţii  şi  credincioşii,  oricât  vor  fi  de  bătrâni,  sunt  şi  rămân 
numai  oile  simple  ale  păstorului  sufletesc,  copiii  minori  cari  niciodată  nu 
pot  scăpa  de  tutela  romană  care  trebue  să-i  ducă  de  nas.  Ei  alcătuesc 
împreună  numai  ecclesia  discens  care  n’are  decât  a  asculta  şi  a  se  su¬ 
pune.  Duhul  sfânt  formează  monopolul  prelaţilor.  In  special  laicii,  spune 
apăsat  enciclica,  să  nu  îndrăznească  a-şi  spune  cuvântul  lor  în  biserică. 

Spiritul  prelaţilor  romani  vorbeşte  când  enciclica  îşi  permite  să  sus¬ 
pecteze  bunăvoinţa  şi  intenţiunea  curată  a  bărbaţilor  nobili  a  căror  vieaţă 
ireproşabilă  aproape  cu  regret  o  recunoaşte  şi  al  căror  zel  neobosit  îl 
laudă  deplorând;  când  rezultatele  explorării  lor  cucerite  în  muncă  grea, 
le  declară  numai  de  urmare  a  dorinţei  deşarte  de  a  şti  şi  a  îngâmfării 
care  merită  pedepsită;  când  scrierilor  inspirate  de  cea  mai  înaltă  şi  mo¬ 
rală  seriozitate  (să  ne  gândim  numai  la  «Sfântul»  al  lui  Fogazzaro),  le 
preferă  cărţi  imorale;  când  institue  un  sistem  de  insuportabilă  tutelă,  mes¬ 
chină  supraveghiare  şi  intolerantă  perse  cu  ţi  un  e,  iar  sfinţenia  aparentă,  boala 
calomniei  şi  denunţării  le  cultivă  aproape  intenţionat.  Cu  adevărat,  acolo 
unde  se  crede  că  doctrina  bisericească  poate  fi  mântuită  numai  cu  forţa 
brutală,  acolo  unde  dreapta  credinţă  trebue  căpătată  numai  cu  spectrul 
foamei,  iar  supunerea  cu  frica  îndepărtării  din  serviciu:  trist  trebue  să 
stee  lucrurile  cu  credinţa  încrezătoare  în  puterea  internă,  biruitoare  a  în¬ 
văţăturii  creştine!  Ceeace  enciclica  numeşte  «modernism»,  nu  e  doar  de 
azi  şi  de  ieri;  nici  ceva  evenimente  mai  nouă  nu  sunt  cunoscute  care  să 
fi  nevoit  a  se  lua  măsuri  aşa  de  extraordinare.  Leon  XIII  şi  consilierul 
său  Rampolla,  deşi  erau  de  părerea  că  trebue  să  intervie  contra  lui  Loisy 
şi  Schell,  se  feriră  totuş  de  a  predica  o  cruciată  formală  contra  întregii 

direcţiuni  a  spiritului  din  timpul  nou.  De  ce  deci  să  înceapă  acuma? 
Ce  spirit  nou  îşi  face  intrarea  în  Roma? 

Nu  Piu  X  e  cel  care  I-a  adus.  EI,  bunul,  blândul  preot  vetaran,  îm¬ 
bătrânit' şi  consumat  în  grija  pentru  mântuirea  sufletelor  credincioşilor  săi, 
n’a  adus  cu  el  din  oraşul  lagunelor  Ia  Roma  nici  un  interes  mai  adânc 
pentru  agnosticism  şi  imanentism.  In  Spania  se  află  patria  autodafeurilor 
Chiar  şi  în  înviorarea  inchiziţiunii,  deosebită  de  cea  medievală  numai  prin 
aceea  că  e  nevoită  să-şi  aleagă  mijloace  potrivite  spiritului  blăstămat  al 
timpului,  tot  treabă  spaniolească  trebue  să  vedem.  Pentru  înţelegerea 
unor  astfel  de  articole  de  importaţiune  străină,  noi  suntem  de  tot  chinezi. 
Noi  suntem  şi  rămânem  buni  germani.  In  episcopat  vedem  mai  mult 
decât  simple  organe  administrative  ale  Romei.  Avem  deplina  încredere 
că  episcopii  noştri,  în  manile  cărora  enciclica  pune  soartea  catolicismului 
german,  în  marea  lor  majoritate  simt  tot  aşa  ca  şi  noi,  şi,  ca  preoţi  ger¬ 
mani,  se  vor  mândri  de  a  fi,  pe  cât  păzitori  ai  învăţăturii  curate,  tot  pe 
atâta  şi  protectori  ai  facultăţilor  şi  ai  explorării  ştiinţifice. 

Acesta  e  articolul  care  a  putut  produce  turburări  universi¬ 
tare.  Din  nou  devine  actual  acuma,  pentrucă  Schnitzer  s’a  întors 
din  călătoria  lui  în  Extremul  Orient,  în  care  plecase  pentru  a  da 
timp  spiritelor  să  se  liniştească. 

Dar  nu  s’au  liniştit,  şi  ziarele  din  nou  încep  a  se  ocupa  de 
chestiunea  lui. 

Autoritatea  bisericească  nu-1  mai  vrea  ca  învăţător  de  teo¬ 
logie.  Că  are  şi  pentru  ce!  Mai  rar  articol  aşa  de  plin  de  spiritul 
libertăţii  şi  care  să  facă  o  autopsie  aşa  de  dureroasă  în  felul  de 
conducere  al  culturei  teologice  în  sinul  bisericii  sale. 

(Va  urma)  ArJtint.  lttlin  Scriban. 


CONFERENŢE  RELIGIOASE.' 

In  sgomotoasa  mişcare  ce  s’a  pornit  de  o  vreme  cu  multă 
stăruinţă,  pentru  îndreptarea  vieţii  poporului  nostru  pe  toate  terenele, 
ochiul  ager  nu  arareori  observă  nepotrivita  desfăşurare  a  vieţii 
sociale.  In  mijlocul  încrucişării  atâtor  idei  deosebite,  a  atâtor 
nizuinţe  divergente  şi  curente  opuse,  se  înfiripează  şi  prinde 
putere  mulţimea  manifestărilor  sociale  potrivnice  înstăpânirii 
împărăţiei  Iui  Dumnezeu  pre  pământ.  Noauă  preoţilor  ne  revine 

’)  Lămurirea  linei  propuneri,  făcută  în  conferenţa  preoţească  a  tract.  Mediaş  din 
9/22  Noemvrie  a,  c. 

datoria,  atât  ca  slugitori  ai  Domnului  cât  şi  ca  paznici  trezi 
la  temelia  neamului  nostru,  a  petrece  cu  ochiu  atent  aceste  ma- 
manifestaţii  sprijinind  pe  cele  sănătoase  şi  înăduşind,  după  putinţă 
încă  în  faşă,  pe  cele  vrăşmaşe. 

Ideile  vremilor  nouă,  de  un  caracter  pronunţat  materialist, 
deşi  nu  mai  stăpânesc  cu  puterea  de  fier  a  deceniilor  trecute, 
totuş  nesiguranţa,  neliniştea  sufletului  dornic  de  noutăţi  n’a  sfârşit 
în  căutarea  drumurilor  noi  prin  gândirea-i  pur  realistă.  Unii  ’şi 
ţîn  de  mândrie  îndrăsneala  de-a  nega  existenţa  unei  fiinţe  atot 
puternice,  şi  nu  se  sfieşte  a  nesocoti  legea  statorită  de  «Celce 
lumile  le  cârmuieşte»,  căutând  a  o  înlocui  prin  legea  unei  gândiri 
neputincioase. 

Deşi  poporul  nostru  nu  a  apucat  încă  drumul  pieziş  întru 
căutarea  unei  morale  raţionale,  fără  de  o  autoritate  mai  înaltă, 
totuş  nu  vom  putea  tăgădui  că  ideile  materialiste  şi  desordonate 
s’au  înstăpânit  binişor  în  vieaţa  cărturarilor  noştri,  şi  ori  cât  ar 
fi,  până  acum,  proprietate  a  acesteia,  săgeţile  otrăvitoare  nu  vor 
întârzia  a  atinge  şi  sufletul  poporului  de  rând.  Oricât  se  va  trudi 
mintea  omului  a  pune  o  lege  mai  bună  (?)  în  focul  poruncei 
dumnezeieşti,  nici  când  nu  va  izbuti  a  umplea  golul  rămas  pe 
urma  vechilor  credinţe  drepte,  ce  s’au  izgonit.  Iară  când  cre¬ 
dinţa  neprihănită  şi  frica  de  Dumnezeu  va  fi  smulsă  din  su¬ 
fletul  mulţimei,  nu  se  va  găsi  putere  nici  măcar  să  umbrească 
golul  rămas,  prin  preceptele  hibrede  ale  cugetărei  libere,  nici 
prin  porunca  conştiinţei  personale,  faţă  de  cari  grosul  poporului 
este  neputincios,  inaccesibil,  şi  deci  pe  urmele  lor  nu  poate 
încolţi  decât  nesiguranţa,  lipsa  de  orientare  pentru  individ  şi 
anarhia  pentru  totul,  iar  prăbuşirea  e  inevitabilă.  E  de  datoria 
noastră,  a  preoţimei,  a  păzi  întreagă  curăţenia  altarelor  înălţate 
spre  mărirea  Domnului  şi  in  aceiaş  vreme  combătând  înfăţişările 
şi  doctrinele,  ce  sdruncină  vieaţa  morală,  a  îndrepta  societatea  pe 
calea  adevărului  şi  a-i  îndruma  privirile  spre  fericirea  de  preste 
zarea  ochilor  noştri  pământeşti.  Propoveduind  adevărurile  dzeeşti 
şi  lămurind  purtarea  ce  trebue  să  aibă  în  lume  ca  fii  ai  Tatălui 
ceresc,  şi  ca  membri  ai  societăţii  din  care  fac  parte,  a  noastră  e 
datoria  a  înălţa  sus  împărăţia  ceriurilor  ce  trebue  să  domnească 
preste  vieaţa  reală  a  pământului.  Apostolatul  nostru,  de  a  înnoi 
firile,  de  a  premenî  conştiinţele,  de  a  aşeza  pe  temelii  solide 

raportul  dintre  oameni  şi  a-le  îndrepta  convingerile,  se  va  sfârşi 
numai  atunci,  când  în  strânsul  înţăles  al  cuvântului  se  va  întrona 
împărăţia  lui  Dumnezeu  pre  pământ  şi  aceasta  nu  pare  a  fi 
aproape. 

Dacă  pentru  pătura  noastră  cultă  se  îngăduie  şi  în  oarecare 
măsură  satisface  «hrănirea  unei  vieţi  contemplative»,  pentru 
mulţimea  poporului  este  de  neapărat  susţinerea  şi  propoveduirea 
frică  de  Dumnezeu ,  care  a  început  să  scadă,  este  o  lipsă  de  neîncun- 
jurat  infiltrarea  credinţei  neclătite  în  necezitatea  bisericei  şi  a 
adevărurilor  ei,  căutând  a-i  face  să  înţeleagă  şi  să  se  pătrundă  de 
preceptele  ei  morale  şi  doctrinele  ei  religioase.  Şi  dacă  din  vina 
împrejurărilor  nu  putem  da  în  mâna  poporului  nostru  cărţi  po¬ 
trivite  de  dreaptă  povăţuire,  mijloc  prielnic  de  a  birui  răul  şi  a 
statornici  împărăţia  binelui  socot  a  fi  conferenţele  religioase,  pentru 
cari  se  scriu  aceste  şire. 

Cu  risicul  de  a  fi  socotit  imitator  —  dar  de  bună  seamă  a 
unui  lucru  bun  —  voiu  stărui  în  scurt  asupra  introducerii  şi  la 
noi  a  astorfel  de  conferenţe. 

Duhul  religiozităţii  scăzut,  morala  laxă  şi  vieaţa  desordonată, 
ce  se  manifestă  tot  mai  mult  şi  în  sânul  poporului  nostru  dela 
sate,  trebue  să  ne  umple  de  griji.  Porunca  vremilor  nouă  ne  impune 
rezolvirea  unor  trebuinţe,  pe  cari  până  acum  sub  oarecare  titlu 
le-am  mai  putut  trece  sub  tăcere,  dar  cari  de  acum  nu  mai  sufer 
amânare  fără  o  enormă  perdere. 

Conferenţele  religioase,  cu  menirea  de  a  lămuri  şi  restatornicî 
ideile  religioase  şi  sociale,  ar  fi  prielnicul  mijloc  a  ne  dovedi 
conştii  de  misiunea  noastră  pastorală  şi  drepţi  înţelegători  ai 
situaţiei  prezente  şi,  în  aceiaş  vreme,  ar  fi  izvorul  curat  pentru 
înălţarea  inimilor  şi  nobilitarea  sufletelor  mulţimei. 

Putinţa  de  înjghebare  ne  este  dată  în  faptul,  ce  voiu  spune : 
Conferenţele  preoţeşti  tractuale  să  împartă  comunele  tractului  în 
cercuri  de  câte  4—5  parohii  potrivite  ca  aşezare,  iar  preoţii  acestor 
parohii,  sub  conducerea  celui  mai  destoinic,  să  fie  îndatoraţi  a 
se  întruni  în  decursul  unui  an  cel  puţin  odată,  dacă  nu  mai  de 
muiteori,  în  fiecare  comună  din  cercul  lor,  în  zi  de  Duminecă  ori 
sărbătoare.  Slujba  acestei  zile  vor  îndeplini-o  prin  împreună  ser¬ 
vire.  La  vreme  potrivită  unul  din  cei  străini  va  rosti  cuvântul 
potrivit  cu  însemnătatea  zilei,  iar  după  amiaza  aceleiaş  zile  va 

avea  loc  «conferenţa  religioasă»,  ţinută  tot  de  unul  din  preoţii 
străini. 

Principiul  conducător  în  alegerea  subiectelor  acestor  confe- 
renţe  va  fi  acela  de  a  clarifica  adevărul  doctrinei  propoveduite 
de  Mântuitorul,  după  cuprinsul  sf.  Evangelii,  susţinută  şi  lămurită 
de  ucenicii  Domnului  de  pe  vremuri,  şi  apoi  aplicarea  acelei 
doctrine  după  timp  şi  împrejurări  la  vieaţa  reală,  fără  a  ne  abate 
dela  calea  adevărului,  şi  neclătiţi  în  dreapta  credinţă.  Sub  criteriul 
de  judecată,  pe  care  ni-1  dă  Biblia  şi  Tradiţia  sfântă,  se  va  stărui 
nu  numai  asupra  părţii  moralizatoare,  ci  se  va  putea  supune 
aprecierii  întreaga  direcţie  culturală,  se  vor  deosebi  curentele 
ivite,  sprijinindu-se  cele  favorabile  problemei  religioase,  se  vor 
condamna  broşurile  şi  jurnalele  de  contrafaceri,  din  cari  se  hrănesc 
sufletele  şi  se  va  înfiera  întreagă  literatura  ce  sub  haina  artei 
lăţeşte  imoralitatea.  Pe  lângă  rânduirea  acestei  vieţi  îmbibată  de 
materialism  şi  de  atâtea  idei  greşite,  aceste  conferenţe  ar  smulge 
mulţimea  credinţelor  deşarte,  cari  stăpânesc  încă  sufletul  poporului 
nostru  şi  uneori  se  preţuesc  mai  mult  decât  cele  drepte,  obiceiul 
adeseori  e  mai  sfânt  decât  legea.  Aceste  şi  alte  multe,  destul  de 
cunoscute,  pot  forma  obiectul  conferenţelor.  Pentruca  rostul  şi 
efectul  lor  să  fie  deplin,  se  vor  pregăti  aceste  conferenţe  Ia  indi¬ 
gnările  precise  ale  preotului  respectivei  comune  unde  se  va  ţinea, 
şi  aceasta  pentrucă  oricât  de  buni  cunoscători  ai  sufletului  popo¬ 
rului  ne-am  dovedi,  totuş  nu  cunoaştem  amănuntele  vieţii  lui 
particulare  aşa,  ca  să  fim  în  măsură  a  aprecia  prejudiţiile  proprii 
unei  comune,  ori  chiar  ale  unei  familii.  Şi  dacă  am  zis  ca  totuş 
un  străin  să  conferenţieze,  am  fost  îndemnat  de  socotinţa,  că  un 
lucru  spus  şi  de  un  al  doilea,  ori  de  mai  mulţi  câştigă  la  creză- 
mânt  şi  auzitorii  se  vor  simţi  îndemnaţi  a  da  mai  multă  ascultare 
sfatului  împărtăşit  şi  de  alt  preot  pe  lângă  povaţa  preotului  lor. 

La  tot  cazul  să  ne  ferim  însă  de  a  banaliza  subiectele,  ca  şi 
forma  de  predare.  In  mare  majoritate  conferenţiarii  pentru  popor 
—  fie  şi  în  cadrul  «Asociaţiunii»  —  sufăr  de  păcatul  de  a  gră¬ 
mădi  în  o  singură  expunere  toate  scăderile  lui,  fără  putinţa  de 
a  le  adânci  şi  a  ie  da  rezolvirea,  care  să  lase  urme.  Se  înşiră  în 
lanţ  lung:  luxul,  beţia,  judecăţile,  risipa,  lăcomia,  neştiinţa  etc.  etc. 
şi  urmează:  «să  vă  feriţi!»  Auzite  mereu  aceleaşi  şi  în  aceiaş 
formă,  astfel  de  prelegeri  superficiale,  în  locul  îndreptării  mai 


—  438  — 


de  grabă  au  stors  apreţiarea:  «Domnii  văd  mereu  gunoiul  în 
ochiul  nostru,  nu  şi  bârna  în  al  lor».  Iară  de  altă  parte  să  ne 
ferim  a  grăi  în  limba  pocită  de  influenţe  şi  împestriţări  străine  a 
cutărui  ţinut,  căci  nu  grăim  în  limba  poporului.  Graiul  poporal 
e  acela  înţeles  de  toţi,  pronunţat  în  curăţenia  firească  a  limbei 
române  necorcitâ.  Mi-aduc  aminte  de  un  bărbat  cu  multă  trecere, 
şi  cu  temeinică  cultură,  care  chiar  sub  egida  conferenţei  religioase 
a  suferit  de  ambele  păcate  pomenite  mai  sus  şi  părea  că-şi  face 
fală  din  vorba  stricată  a  ţinutului. 

Pentruca  rostul  astorfel  de  conferenţe,  de  a  restatornicî  ideile 
religioase  în  societate,  de  a  curăţî  şi  înălţa  sufletele,  de  a  nobi- 
lita  inimile,  a  rândui  gândirile  şi  îndrepta  faptele  să  ajungă  la 
rezultatul  contemplat:  «e  o  necesitate  constrângătoare  ca  preotul 
să-şi  aibă  mai  întâi  sufletul  lui  destul  de  oţelit,  picurând  de  însu¬ 
fleţire  câtră  Domnul  şi  pe  urmă  poate  trece  mai  departe  la  popor». 

Ştiu,  că  pornirea  unei  acţiuni  noue  de  premenire  şi  îndreptare 
spre  mai  bine  nu  poate  isvorî  decât  din  o  solidă  cultură ,  căreia 
vreme  îndelungată  îi  trebue  ca  să-şi  însuşească  puterea  de  a 
preface,  dar  dela  înjghebarea  unor  începuturi  nu  ne  putem  sub- 
trage  fără  răspundere. 

Introducerea  conferenţelor  religioase  aşa  cum  s'a  spus  ar 
avea  îndoitul  folos  şi  pentru  preoţi  şi  pentru  popor.  Pentru  preoţi 
pe  lângă  conştiinţa  unei  datorii  împlinite,  ar  avea  darul  a  dovedi 
pe  omul  cult  şi  conştiu,  a  ridica  autoritatea  şi  demnitatea  preo¬ 
ţească  în  faţa  bârfitorilor  cu  intenţii  ascunse,  naivi,  ori  de  cele  mai 
multeori  răutăcioşi,  cari  nu  se  sfiesc  a  grămădi  prin  vorbe  uşoare 
şi  anecdote  improvizate,  păcatele  acestei  lumi,  în  sarcina  tagmei 
preoţeşti,  prefăcându-le  oarecum  în  calităţi  (?)  caracteristice  ale 
cutărei  feţe  bisericeşti,1  la  auzul  cărora  noi  înşine  în  lipsa  con¬ 
ştiinţei  de  demnitate  zimbim,  în  loc  să  ne  revoltăm  frângând  vorba 
guralivului  prin  înfăţişarea  faptelor  vrednice. 

De  altă  parte  atingerea  mai  deasă  între  preoţii  cari  trăiesc 
între  aceleaşi  referinţe  de  vieaţă,  ar  statornici  o  activitate  unitară 
şi  mai  spornică  prin  îndemnul  reciproc,  de  a  nu  rămânea  mai 
pre  jos  decât  colegii  săi,  ar  realiza  unitatea  acţiunei  în  diferitele 
proceduri  din  vieaţa  pastorală  (slujbe,  mijloace  folosite)  şi  s’ar 

1  A  se  vedea  „Păstorul  ortodox'1  Nr.  7  pag.  314  urm. 

desvolta  mai  multă  sârguinţă  întru  înfiriparea  şi  consolidarea  aşe¬ 
zămintelor  şi  instituţiilor,  pe  urmele  cărora  să  se  reverse  belşugul 
bunătăţilor  contemplate. 

Cum  cerinţa  vremii  impune  preotului  pe  lângă  desăvârşita 
cunoaştere  a  celor  bisericeşti  şi  o  largă  cultură  ştientifică,  — 
întrucât  nu  e  adevărat  preot,  celce  îndeplineşte  numai  servicii 
bisericeşti,  tot  aşa  de  ne-preot  e  cel  cunoscător  de  multe,  dar  ne¬ 
ştiutor  de  cele  ale  slujbei  preoţeşti;  —  astfel  de  întruniri  intime 
ar  da  prilejul  pentru  cel  tinâr  de  a  găsi  în  bătrânul  încărunţit 
îndreptarul  cuminte,  iar  bătrânul  şi-ar  încălzi  sufletul  la  vorba 
caldă  şi  lămurită  a  tinărului,  praxa  cu  teoria  şi-ar  da  mâna,  expe¬ 
rienţa  cu  ştiinţa  s’ar  îmbrăţişa  tot  mai  mult.  Numai  acolo,  unde 
e  multă  răutate  la  mijloc  se  poate  susţinea,  că  tinerii  sunt  îngâmfaţi, 
iară  bătrânii  răutăcioşi. 

7 

Privitor  la  popor,  care  ascultă  cu  drag  vorba  cuminte,  pe 
lângă  folosul  de  lămurire,  povăţuire  şi  îndreptare,  întrunirea  mai 
multor  preoţi  cu  prilejul  confer,  relig.  ar  stârni  în  suflete  încre¬ 
derea  şi  alipirea  cătră  părintele  lor  sufletesc.  Văzând  armonia  în 
acţiune,  unitatea  îti  gând  şi  simţire,  vor  asculta  mai  cu  dinadinsul 
povaţa,  pe  urma  căreia  nu  va  întârzia  îndreptarea.  Frumosul  rit 
al  bisericei  ortodoxe  prin  împreună  servire,  s’ar  uniformiza  şi  în 
aceiaş  vreme  ar  stoarce  admiraţia  credincioşilor  îndreptând  ochii 
sufletului  cătră  înălţimile  ceriului. 

S’ar  putea  ridica  şi  obiecţiuni  împotriva  părerii  desfăşurate. 
Un  preot  mai  iscusit  prin  conferenţa  sa  deroagă  celui  mai  modest, 
înaintea  credincioşilor  aceluia;...  părere  care  la  suprafaţă  poate 
avea  îndreptăţire  în  fond  însă  nu,  întrucât  deosebirea  între  noi 
tinerii  şi  unii  bătrâni,  pe  care  ar  putea-o  face  poporul,  nu  e  spre 
stricarea  acelora,  căci  aceiaş  popor  în  toată  simplitatea  lui  ştie 
să-şi  dea  seama  de  împrejurări,  şi  cel  mult  dacă  se  trezeşte  în 
sufletul  lor  dorinţa  de  a  avea  şi  ei  la  vreme  un  preot  ca  şi 
cutare. . . 

Iar  scăderea,  că  pe  an  3 — 4  biserici,  de  3 — 4  ori  rămân  fără 
preot  se  recompensează  din  belşug  prin  singura  întrunire  de  care 
se  vor  face  părtaşi  la  vreme. 

Aceste  şi  alte  pot  fi  spulberate  cu  aceiaş  uşurinţă.  —  Astfel 
pornite  conferenţele  religioase  după  un  chibzuit  sistem  ar  putea 
înlocui  şi  ambulanţa  conferenţelor  preoţeşti,  cari  în  urma  felului 

lor  de  a  fi,  nu  dau  poporului  comunei  unde  se  ţin,  decât  predica 
rostită  la  serviciul  divin;  şi  ar  mai  fi  chiar  un  pas  de  ieşire  din 
întrunirile  noastre  prea  oficiale,  prea  îngrădite  între  marginile  unei 
porunci  destul  de  severe... 

Singura  dorinţă  mi-ar  fi,  ca  dacă  lucrul  se  recunoaşte  de  bun, 
să  nu  rămână  bun  numai  pe  hârtie!  preotul  p  Mor 


PREDICĂ  LA  SF.  IERARH  NICOLAE. 

-  Despre  creşterea  copiilor. 

Şi  voi  părinţi  nu  întărâtaţi  pe  fiii 
voştri  spre  mărire,  ci  îi  creşteţi  întru 
învăţătura  şi  certarea  Domnului. 

(Efes.  VI,  4). 

Când  un  om  oarecare,  prin  munca  şi  faptele  sale  cinstite  şi  de  mult 
preţ,  conlucră  la  ridicarea  neamului  său,  el  îşi  câştigă  merite  pentru  acel 
neam  şi  fiii  neamului  îi  păstrează  amintirea  din  neam  în  neam,  ii  e  scumpă 
amintirea  lui,  penlrucă  din  tot  sufletul  şi  cu  toate  puterile  a  muncit  pentru 
binele  obştesc.  Precum  o  stea  cu  razele-i  strălucitoare  până  în  mari  în¬ 
depărtări  arată  drumeţului  drumul,  tot  aşa  şi  vieaţa  şi  faptele  acelor  oa¬ 
meni  binefăcători  ne  arată  nouă  oamenilor  mai  de  rând  căile  pe  cari  avem 
să  umblăm  în  această  lume,  dându  ne  totodată  nădejdea,  că  pornind  pe 
acelea  căi,  şi  urmând  pildelor  pe  cari  ni  le-au  dat,  vom  ajunge  la  liman, 
vom  ajunge  Ia  ţinta  dorită.  Vieaţa  şi  faptele  acelor  oameni  mari  sunt  pentru 
noi  o  şcoală,  o  carte  cu  frumoase  învăţături,  asupra  cărora  trebue  să  fim 
cu  luare  aminte,  dacă  voim  ca  paşii  noştri  să  fie  siguri  şi  calea  de  urmat 
dreaptă. 

Biserica  creştină,  cunoscând  şi  preţuind  roadele  binecuvântate  ce  se 
revarsă  asupra  întregei  creştinătăţi  în  urma  muncii  şi  faptelor  acelor  oa¬ 
meni,  cari  din  a  lor  voinţă  tare  şi  nestrămutată,  despreţuind  plăcerile  tre¬ 
cătoare  şi  de  mic  preţ  ale  lumei  acesteia,  cu  tot  sufletul  au  îmbrăţişat  în¬ 
văţăturile  creştine,  le-au  ţinut  şi  şi-au  vărsat  chiar  sângele  pentru  ele,  a 
rânduit  ca  an  de  an  să  se  serbeze  amintirea  lor,  ca  astfel  neşters  să  le 
rămână  numele,  iar  faptele  lor  să  ne  îndemne  şi  pe  noi  la  o  vieţuire  mai 
creştinească  şi  de  mai  mare  preţ. 

O  astfel  de  zi  avem  noi  azi,  iubiţi  creştini !  Este  ziua  aşezată  de  bi¬ 
serică  în  amintirea  părintelui  ierarh  Nicolae,  care  prin  faptele  de  binefa¬ 
cere  şi  îngrijire  faţă  de  cei  săraci  şi  nevoieşi,  şi-a  câştigat  pe  dreptul  nu¬ 
mirea  de  părinte. 

A  fost  fiiul  unei  fruntaşe  şi  bogate  familii  din  Azia-mică.  Avea  deci 
mijloacele  băneşti  de  a-şi  putea  câştiga  o  învăţătură,  care  să-l  pună  în 

şirul  celorlalţi  învăţaţi  de  pe  timpul  său.  Sufletul  său  însă  avea  o  altă 
pornire:  dorul  de  a  câştiga  o  învăţătură,  cu  ajutorul  căreia  să  poată  alina 
năcazurile  şi  să  împrăştie  nedumeririle  semenilor  săi.  Voia  să-şi  însuşească 
ştiinţa  de  a  învăţa  pe  alţii  cum  are  să  le  fie  traiul  pe  pământ,  ca  să 
câştige  ceriul.  Chiar  şi  părinţii  săi  nutriau  această  dorinţă,  căci  încă  de 
mic  îi  dădură  o  creştere  religioasă,  o  creştere  plină  de  frica  lui  Dumnezeu, 
aşa  dupăcum  propoveduise  Mântuitorul  Iisus  Christos  şi  sfinţii  săi  Apo¬ 
stoli.  îmi  pare  că  văd  cu  ochii  mei  sufleteşti  pe  acea  mamă  bună,  cum 
şezând  lângă  micul  ei  prunc  îi  da  sfaturi  părinteşti,  şi-l  învăţa  cum  are 
să  se  poarte  faţă  de  semenii  săi.  A-i  da  fiiului  său  o  creştere  îngrijită 
era  lucrul  cel  mai  de  căpetenie  al  ei,  pentrucă  scris  era:  «că  mai  bine  este 
a  muri  fără  de  fii,  decât  a  avea  fii  fără  de  frica  lui  Dumnezeu».  (Is.  Sirah 
16,  4). 

Putem  noi  serba  mai  cuviincios  ziua  de  azi,  decât  scoţând  unele 
învăţături  din  vieaţa  sf.  părinte  Nicolae,  să  ne  dăm  silinţa  a  le  şi  urma?! 

Azi,  când  aşa  puţine  familii  sunt  în  cari  se  dă  fiilor  o  creştere  bună 
şi  religioasă,  mă  gândesc  la  creşterea  de  care  s’a  făcut  părtaş  sf.  Nicolae, 
merg  cu  gândul  meu  până  Ia  acea  mamă  bună,  care  a  sămânat  cel  dintâi 
grăunte  în  inima  copilaşului  ei,  şi  mă  gândesc  Ia  mamele  noastre,  cari 
încă  au  aceleaşi  datorinţe  de  mamă,  de  a  da  copiilor  lor  o  îngrijire  bună, 
dacă  vreau  ca  la  timpul  său  să  culeagă  roade  bune  şi  sănătoase  pe  urma 
ostenelelor  lor.  Despre  creşterea  ce  trebue  să  dăm  copiilor  noştri  voiu 
vorbi  azi,  iubiţi  creştini,  deci  rogu-vă  să  fiţi  cu  iuare  aminte. 

* 

*  * 

Ce  creştere  să  dăm  fiilor  noştri,  ne  spune  lămurit  dumnezeescul 
Apostol  prin  cuvintele:  «şi  voi  părinţi  nu  întărâtaţi  pe  fiii  voştri  spre 
manie,  ci  îi  creşteţi  întru  învăţătura  şi  certarea  Domnului».  Ori  de  câtă 
învăţătură  şi  ştiinţă  am  avea  parte,  dacă  nu  suntem  pătrunşi  şi  de  frica 
lui  Dumnezeu,  nici  o  dobândă  de  acea  învăţătură  nu  vom  avea;  nu,  pen¬ 
trucă  o  atare  învăţătură  e  departe  de  a  ne  da  liniştea  sufletească,  atât  de 
trebuitoare  unui  om  în'  mijlocul  valurilor  vrăşmaşe  ale  vieţii  acesteia.  De 
aceea  ne  dă  Apostolul  sfatul  de  a  ne  creşte  copiii  in  învăţătura  Dom¬ 
nului,  pentrucă  atunci  le  dăm  în  mână  arma  cea  mai  puternică  de  a  se 
putea  apăra  de  orice  atac  ce  ar  venî  asupra  lor,  şi  le  dăm  mijlocul  cel 
mai  bun  de  a  se  putea  mângâia,  când  nemiloasa  soarte  le-ar  aduce  ne¬ 
plăceri  şi  supărări.  Şi  cu  deosebire  nouă  economilor  ne  este  trebuincioasă 
această  « învăţătură  a  Domnului »,  căci  numai  ea  ne  dă  mângâiere  atunci, 
când  nenorocul  întră  în  casa  sau  gospodăria  noastră.  De  aceea  vâ  zic  şi 
eu  cu  Apostolul:  părinţi,  creşteţi-vă  copiii  în  învăţătura  Domnului,  sădiţi 
de  timpuriu  în  inimile  lor  religiozitatea,  simţul  creştinesc  şi  frica  de  Dum¬ 
nezeu.  Creşterea  religioasă,  creşterea  în  frica  de  Dumnezeu  e  cea  mai 
bună  bogăţie  ce  o  poate  da  un  părinte  fiilor  săi;  ea  este  pentru  copil, 
ceeace  e  ploaia  binecuvântată  pentru  bunărodirea  pământului.  Simţul  cre¬ 
ştinesc,  frica  de  Dumnezeu  este  atare  povăţuitor,  care  neşovăitor  călău- 

zeşte  pe  om  in  vieaţă,  chiar  şi  atunci,  când  calea  vieţii  e  plină  de  ne¬ 
ajunsuri  şi  e  acoperită  cu  mărăcinii  sărăciei  şi  ai  neputin{ei.  Omul  cu  ade¬ 
vărat  creştin  şi  evlavios  de  nimica  nu  se  teme,  ci  întimpină  orice  năcaz 
cu  bărbăţie,  căci:  «Domnul  este  luminarea  mea  şi  mântuitorul  meu,  de 
cine  mă  voiu  teme;  Domnul  este  scutitorul  vieţii  mele,  de  cine  mă  voiu 
înfricoşa».  {Ps.  26,  1). 

Şi  dacă  e  adevărat,  că  un  om  evlavios  şi  pătruns  de  o  credinţă 
tare  şi  neclătită  are  putinţa  de  a  înfrunta  orice  primejdie  şi  de  a  ieşi  bi¬ 
ruitor  din  lupta  pentru  traiu,  datori  suntem  cu  toţii  de  a  da  fiilor  noştri 
o  creştere  în  conglăsuire  cu  învăţătura  mântuitoare  a  Domnului  nostru  Iisus 
Christos.  Cu  deosebire  mamelor  le  sună  cuvintele  acestea,  pentrucă  mama 
dă  copilului  cea  dintâi  îngrijire,  ea  e  necontenit  în  apropierea  fiilor  şi 
prin  urmare  mamei  ’i-e  dat  a  sămâna  în  inima  copilului  cel  dintâi  grăunte 
al  învăţăturii  bune.  Precum  va  fi  grăuntele,  aşa  va  fi  şi  rodul;  dacă  să¬ 
mânţa  e  aleasă  şi  sănătoasă,  cu  greu  va  răsări  din  ea  neghină  sau  alte 
buruieni,  şî  iară,  din  sămânţă  rea  şi  plină  de  goz,  nici  când  nu  vor  ră¬ 
sări  fructe  frumoase  şi  alese. 

Datorinţă  avem  deci  cu  toţii  a  purta  grije  de  creşterea  fiilor  noştri. 
Eu  ca  duhovnic  dator  sunt  a  Vă  lumina  şi  a  arăta  calea  cea  bună  pe 
care  să-i  porniţi,  iar  voi,  părinţii,  datorinţă  aveţi  a  lua  în  seamă  acele  în¬ 
văţături. 

Biserica,  pentrucă  creşterea  fiilor  noştri  să  pornească  spre  desăvârşire, 
nu  s’a  mulţămit  numai  cu  îngrijirea  ce  o  primesc  copiii  în  familie  dela  pă¬ 
rinţii  lor,  ci  a  întemeiat  un  alt  aşezământ,  şcoala,  carea  pe  lângă  multele 
învăţături  de  purtare  bună,  să  Ie  dea  şi  cunoştinţele  trebuincioase  pentru 
vieaţă.  In  şcoală  învaţă  copilul  ceeace  n’a  învăţat  dela  părinţi,  acolo  în¬ 
vaţă  cum  să  cinstească  pe  D-zeu,  pe  părinţi  şi  pe  mai  marii  săi ;  acolo 
îşi  însuşeşte  cunoştinţele  trebuincioase,  cu  ajutorul  cărora  să-şi  poată  da 
seama  de  tot  ce  se  întâmplă  cu  el  şi  în  jurul  său.  Şi  cu  toate  acestea  — 
deşi  biserica  atât  de  bine  s’a  îngrijit  de  soartea  oamenilor  —  trebue  să 
ne  umplă  de  îngrijire  împrejurarea,  că  mulţi  dintre  părinţi  nu-şi  trimit  cu 
drag  băieţii  la  şcoală!  Oare  nu  ştiu  ei,  că  prin  aceasta  îşi  atrag  asupra 
lor  nu  numai  osânda  bisericii,  ci  chiar  osânda  şi  ocara  fiilor  lor?!  Oare 
nu  ni-se  dă  zilnic  prilej  să  auzim  oameni,  cari,  dupăce  au  ieşit  în  vieaţă  şi 
văd  cât  amar  le  face  neştiinţa  de  carte,  încep  a-şi  blăstăma  părinţii,  pentrucă 
nu  i-au  lăsat  să  cerceteze  şcoala,  ca  astfel  să-şi  însuşască  învăţătura  de 
care  în  vieaţă  au  atâta  trebuinţă?!  Să  nu  ne  lăsăm  ademeniţi  de  folosul 
ce  ni-I  aduc  copiii  pe  timpul  de  şcoală,  ajutându-ne  la  lucru  în  câmp  sau 
acasă,  căci  folosul  acesta  e  mult  mai  mic  ca  folosul  ce  ni-I  aduce  şcoala 
şi  învăţătura.  Doar  numai  aşa  s’a  putut  forma  zicătoarea  :  «cine  are  carte, 
are  parte».  Şi  părinţii  datori  sunt  a  se  îngriji  de  binele  fiilor,  căci  zice  sf. 
Apostol :  «că  nu  sunt  datori  fiii  să  agonisească  părinţilor,  ci  părinţii  fiilor». 
(2  Cor.  12,  14). 

Ce  învăţătură  frumoasă  aceasta,  şi  totuş  cu  durere  trebue  s’o  spun, 
că  în  ziua  de  azi  foarte  mulţi  dintre  noi  o  nesocotesc!  Oare  îngrijire  pă¬ 
rintească  e  aceea,  iubiţi  creştini,  când  părinţii  se  'învoesc  ca  fiii  ior  să  tră¬ 
iască  în  fărădelege,  neluând  în  seamă  binecuvântarea  bisericii,  şi-i  iasă  să 
trăiască  în  cea  mai  mare  destrăbălare,  asemenea  celui  mai  păcătos  şi  de¬ 
străbălat  păgân?!  Lipsiţi  de  orice  simţ  creştinesc  şi  desbrăcaţi  de  orice 
cinste  omenească  sunt  acei  părinţi,  cari  o  astfel  de  soarte  croiesc  fiilor  lor. 
E  cea  mai  mare  nefericire  pentru  copiii  născuţi  din  atari  vieţuiri  păcătoase, 
căci  ce  blăstăm  mai  mare  îţi  trebuieşte,  ca  acela,  să  nu  ştii  cine-ţi  este 
mamă  şi  cine  tată. 

Şi  de  unde  aceste  stări  triste,  iubiţi  creştini?  Ele  sunt  urmările  unei 
creşteri  rele  şi  fără  de  minte.  Un  părinte  cuminte  nu  se  mulţămeşte 
numai  cu  învăţătura  din  şcoală,  ci  pe  toate  căile  caută  să  dea  fiiului  său 
o  creştere  bună,  ferindu-l  de  societăţi  rele,  de  oameni  dela  cari  numai 
lucruri  rele  şi  urîte  poate  auzi  şi  învăţa.  Un  astfel  de  părinte  câştigă  co¬ 
moară  de  mult  preţ  sieşi  şi  fiilor  săi,  căci  ce  poate  fi  mai  scump  pentru 
un  om,  ca  învăţătura,  cu  ajutorul  căreia  poate  trăi  în  lumea  aceasta  înde¬ 
stulat  şi  în  bunăînţelegere  cu  semenii  săi.  De  câteori  nu  vedem  însă 
părinţi  Jăsându-şi  copiii  în  voia  lor,  fără  de  a  avea  pentru  ei  un  cuvânt 
de  mustrare,  căci  zic  ei:  doar  sunt  tineri,  şi  lasă-i  să-şi  petreacă  tinereţa 
cum  vor  voi.  Astfel  de  părinţi  nu  ştiu,  că  tocmai  timpul  tinereţei  e  cel 
mai  primejdios  pentru  om.  In  timpul  acesta  uşor  poate  aluneca  pe  po¬ 
vârnişul  destrăbălării,  şi  odată  ajuns  în  starea  aceasta,  cu  greu  îl  mai  poţi 
ridica  la  o  vieţuire  creştinească. 

Şi  noi  tocmai  în  privinţa  aceasta  greşim  mai  mult,  căci  prea  mare 
slobozenie  au  feciorii  şi  fetele  noastre,  aşa  că  unii  dintre  ei  au  ajuns  fa 
cea  mai  mare  destrăbălare,  la  care  poate  ajunge  un  tinăr.  Purtarea  tine¬ 
rimii  noastre  nu  e  semn  bun,  ci  din  contră  e  o  strigare  a  cărei  glas  pu¬ 
ternic  ne  spune,  că  nu  ne  facem  datorinţa  de  părinţi,  ci  fiecare  îşi  lasă 
fiii  în  voia  lor,  fără  de  a  se  gândi  la  păcatul  ce-1  fac,  când  nu  se  îngrijesc 
de  ei.  Să  nu  uităm,  iubiţi  creştini,  că  tinerimea  e  nădejdea  viitorului  fie¬ 
cărui  neam ;  când  un  popor,  un  neam  are  tinerime  crescută  şi  înzestrată 
cu  virtuţi  creştineşti,  cu  virtutea  iubirii  de  neam  şi  lege,  acel  popor  poate 
privi  liniştit  în  viitor,  dar  când  diferite  păcate  şi  destrăbălarea  s’a  încuibat 
în  tinerime,  atunci  cel  mai  negru  şi  posomorit  viitor  e  de  aşteptat. 

Oândindu-ne  deci  la  viitorul  nostru,  la  viitorul  acestei  parohii,  să  ne 
îngrijim  în  tot  timpul  a  avea  o  tinerime  ascultătoare  şi  plină  de  virtuţi. 
Să  nu  scăpăm  nici  un  prilej  de  a  da  tinerilor  noştri  poveţe  şi  sfaturi  bune 
şi  când  vorbele  nu  mai  prind,  să  nu  ne  sfiim  a  întrebuinţa  şi  alte  mij¬ 
loace  bune  de  a  îndrepta  moravurile  tinerilor  noştri.  Când  se  iveşte  tre¬ 
buinţa  să  nu  ne  sfiim  a  întrebuinţa  nuiaua,  căci  zice  înţeleptul  Solomon : 
«Celce  nu  se  îndură  de  toiag,  ureşte  pe  fiiul  său»,  şi  iară:  «nu  înceta  a 
certa  pruncul,  căci  de-1  vei  lovi  pe  el  cu  nuiaua,  nu  va  muri,  că  tu-I  vei 

bate  pe  el  cu  nuiaua,  iar  sufletul  lui  dela  moarte  îl  vei  mântui».  (Pild. 
Solomon  13,  25  şi  23,  13 — 44). 

Orice  vorbă  bună  însă  numai  atunci  va  prinde,  când  vor  vedea  fiii 
noştri,  că  ceeace  îi  învăţăm  şi  noi  înşine  facem  şi  urmăm,  sau,  atunci 
vom  fi  făcut  totul  pentru  bunăcreşterea  fiilor  noştri,  când  pe  lângă  sfaturi 
şi  poveţe,  Ie  vom  arăta  şi  prin  fapte  cum  au  să  vieţuiască  în  această  lume, 
ca  să  fie  de  folos  neamului  şi  bisericii  lor.  Voeşti  ca  fiiul  tău  să  crească 
în  frica  şi  cinstirea  de  Dumnezeu  - —  nu  uita  a  trăi  însuţi  astfel.  Vo- 
ieşti  ca  fiiul  tău  să  fie  între  cei  mai  buni  ai  comunei,  om  harnic  şi  sâr- 
guincios,  trăieşte  şi  tu  în  bunăînţeiegere  cu  vecinii  şi  cunoscuţii  şi  nu  sta 
în  vremea  lucrului  în  cârcimă,  ci  foloseşte  timpul  lăsat  de  D-zeu  spre  bi¬ 
nele  tău  şi  al  familiei  tale.  Nu  uitaţi,  iubiţi  creştini,  că  faptele  părinţilor 
sunt  o  carte,  din  care  învaţă  copiii.  Dacă  acea  carte  va  cuprinde  învăţături 
bune  şi  folositoare,  mult  bine  vor  învăţa  copiii  din  ea,  iar  dacă  cuprinsul 
ei  va  fi  nefolositor,  zădarnică  va  fi  toată  truda  de  a  le  da  o  creştere  bună 
şi  înţeleaptă. 

*  4= 

Iubiţi  creştini!  Pornind  dela  creşterea,  ce  i-s’a  dat  în  casa  părin¬ 
tească  sf.  Ierarh  Nicolae,  am  arătat  datorinţa  părinţilor  de  a-şi  creşte  copiii 
după  învăţăturile  şi  poruncile  religiunii  creştine,  aşa  dupăcum  ne  spune 
sf.  apostol  Pavel:  «şi  voi  părinţi  nu  întărâtaţi  pe  fiii  voştri  spre  mănie,  ci 
îi  creşteţi  întru  învăţătura  şi  certarea  Domnului».  Aceasta  este  creşterea 
cea  mai  bună,  din  care  la  timpul  său  vor  izvorî  fapte  bune.  «Învăţătura 
Domnului»  a  fost  mântuirea  popoarelor,  ea  a  fost  mântuirea  şi  scăparea 
poporului  nostru,  dupăcum  ne  învaţă  istoria,  această  mare  carte  a  tre¬ 
cutului.  Când  nori  grei  se  ridicau  asupra  capului  lui  şi-l  ameninţa  cu  de¬ 
săvârşită  peire,  glasul  învăţăturii  bisericii  îi  mângâia,  şi  dădea  nădejde 
într’un  viitor  mai  fericit.  Câte  nenorociri  n’au  lovit  neamul  nostru,  şi  cu 
toate  aceste  n’a  perit,  pentrucă  a  ţinut  cu  tărie  la  biserică,  şi  biserica  nu-şi 
lasă  credincioşii  să  piară  în  prăpastia  desnâdejdii,  ci  le  dă  puteri  nouă, 
ca  să  poată  învinge  şi  alunga  orice  ispită  venită  dela  vrăşmaşii  necre¬ 
dincioşi. 

De  aceea  părinţi,  creşteţi-vă  copiii  întru  învăţătura  Domnului,  şi  veţi 
câştiga  comoară  în  ceriu  şi  pe  pământ;  strângeţi-vă  cu  credinţă  tare  şi 
neclintită  în  jurul  bisericii  străbune,  căci  ea  ne  este  zid  şi  liman.  Ea  ne-a 
fost  cetatea  cea  nebiruită  de  vrăşmaşi  în  trecut,  ea  ne  este  mama  cea 
bună  în  timpul  de  faţă,  şi  ea  ne  va  fi,  cât  timp  vom  ţinea  la  ea,  scutul 
cel  mai  puternic  în  viitor,  căci  scris  este:  «Domnul  este  luminarea  mea 
şi  mântuitorul  meu,  de  cine  mă  voiu  temei  Domnul  este  scutitorul  vieţii 
mele,  de  cine  mă  voiu  înfricoşa».  Amin.  Traiati  Pelrişor, 

preot. 

MIŞCAREA  LITERARĂ. 

I.  CĂRŢI. 

v„  Calea  spre  Dumnezeu Anunţăm  cu  bucurie  onoraţilor  cetitori, 
că  peste  câteva  zile  va  apare,  ca  cel  dintâi  număr  al  ,,  Bibliotecii  Revistei 
Teologice” ,  frumoasa  scriere  de  evangelizare  modernă  «Calea  spre  Dum¬ 
nezeu»  a  renumitului  teolog  rus  G.  S.  Petrow,  care  s’a  publicat  în  tradu¬ 
cere  românească  în  «Telegraful  Român».  Nu  ne  îndoim,  că  ceice  au 
cetit  cu  plăcere  această  scriere,  publicată  în  restimpuri  îndelungate  în 
«Telegraful  Român»,  se  vor  grăbi  să  şi-o  comandeze  acum,  când  o  pot 
avea  în  volum,  pentru  preţul  de  1  coroană.  Rugăm  pe  on.  preoţi  să  o 
răspândească  şi  între  intelectualii  mireni,  căci  aşa  o  scriere  e  potrivită 
pentru  a  întări  conştiinţa  religioasă  şi  va  aduce  mult  folos.  Dacă  vom 
afla  sprijin  din  parba  cetitorilor,  vom  continua  publicarea  bibliotecii  în¬ 
cepute,  dând  la  lumină  scrieri  de  diferit  cuprins  teologic  şi  religios-moral, 
prin  cari  vom  contribui,  de-o  parte  la  răspândirea  cunoştinţelor  folositoare 
de  pe  un  teren  prea  puţin  cultivat  la  noi,  de  altă  parte  vom  promova  des- 
voltarea  literaturii  noastre  bisericeşti,  care  este  atât  de  săracă. 

Cincizeci  de  predici  populare.  Intre  ce  avem  mai  bun  pe  terenul 
literaturii  predicei  s’au  socotit  cele  « Patruzeci  de  predici  populare »  ale  di¬ 
stinsului  nostru  amic  şi  colaborator  Preacuvioşia  Sa  părintele  arhimandrit 
luliu  Scriban.  Acel  volum  de  predici,  apărut  acum  patru  ani  în  2000  exem¬ 
plare,  deja  la  un  an  dela  apariţiune  se  epuizase  cu  totul,  —  o  împrejurare 
care,  după  referinţele  literare  bisericeşti  la  noi  Românii,  singură  este  în 
stare  să  recomande  lucrarea.  Dela  epuizare  încoace,  şi  mai  ales  în  urma 
răscoalei  ţăranilor  din  primăvara  anului  trecut,  lucrarea  păr.  Scriban  a  fost 
cerută  cu  stăruinţă  de  preoţii  cari  simţesc  trebuinţa  unei  bune  colecţiuni 
de  predici.  Urmând  acestor  cereri,  autorul  s’a  hotărît  să  scoată  a  doua 
ediţie,  care  s’a  tipărit  în  tipografia  Neamului  Românesc  dela  Vălenii  de 
munte.  Aceasta  a  doua  ediţiune  cuprinde  cu  zece  predici  mai  mult  decât 
cea  dintâi,  având  o  extensiune  de  peste  350  pagine,  pentru  preţul  ieftin 
de  2  franci.  Se  poate  comanda  dela  d-1  Dr.  August  Scriban,  profesor, 
laşi,  str.  Berăria-veche  Nr.  2,  sau  şi  prin  administraţia  revistei  noastre. 
Predicele  păr.  arhim.  1.  Scriban  n’ar  trebui  să  lipsească  din  biblioteca  nici 
unuia  dintre  preoţii  noştri. 

Istoria  bisericii  româneşti  şi  a  vieţii  religioase  a  Românilor  de 
N.  /orga.  Vălenii  de  munte,  tipografia  «Neamul  Românesc»  1908.  De 
mult  s’a  simţit  trebuinţa  unei  asemenea  scrieri,  care  să  trateze  cu  aparat 
ştiinţific  istoria  Bisericii  şi  a  vieţii  noastre  religioase.  Acum  ne-o  dă  d-1 
N.  lorga  în  2  volume,  dintre  cari  primul  a  apărut,  iar  al  doilea  e  pe  cale 
să  apară.  Volumul  prim,  pe  o  extensiune  de  424  pag.  duce  povestirea 
până  la  «unire»,  fiind  împărţit  în  două  cărţi,  subîmpărţit  în  7  părţi.  Pro¬ 
miţând  a  reveni  asupra  acestei  valoroase  scrieri,  de  astădată  ne  mărginim 

a  îndemna  stăruitor  pe  onor.  noştri  cetitori  să  grăbească  a  şi-o  procură. 
Preţul  5  lei . 

Cuvântări  ocazionale  şi  funebrale' pentru  toate  ocaziunile  ce  obvin 
în  oficiul  pastoral  al  preotului,  de  preotul  D.  Voniga.  Tomul  I,  Orăştie 
1908.  Preţul  4  cor.  +  porto.  Vom  reveni. 

H.  REVISTE. 

ţ,  Viitorul" ,  revistă  bisericească  şi  didactică,  sub  redacţia  unui  co¬ 
mitet  în  frunte  cu  directorul  Dr.  D.  O.  Boroianu,  şi  primredactorul  V.  Oiaga, 
anul  XI  Nr.  1 — 2. 

Revista  fruntaşă,  printre  publicaţiunile  periodice  bisericeşti  de  dincolo, 
porneşte  din  Bucureşti,  pe  drumul  anului  al  XI.  cu  încredere  în  biruinţa 
greutăţilor  mai  ales  materiale,  ce  întimpinâ  pe  urma  nepăsării  izvorîtă  din 
oarecare  lipsă  de  conştiinţă,  ori  a  unor  preocupări  condamnabile  a  celor 
chemaţi  să-i  dea  spriginul,  ca  şi  pe  urma  lipsei  de  înţelegere  a  rostului 
ei,  de  care  se  fac  vinovaţi  toţi  aceia  cari  nu  spriginesc  o  presă  biseri¬ 
cească,  ba  se  mai  ridică  chiar  împotriva  ei;  —  greutăţi  cu  cari  luptă  din 
greu  aproape  toate  publicaţiile  noastre  periodice,  dar  mai  cu  seamă  cele 
teologice-bisericeşti,  deşi  dincolo  s’a  înfiripat  binişor  curentul  de  a  pre- 
menî  şi  îndrepta  vieaţa  clerului,  iară  In  noi,  în  deceniul  din  urmă,  preo- 
ţimea  a  luat  un  însemnat  avânt  atât  în  bunăstare  materială,  prin  o  dotaţie 
cuvenită,  cât  şi  în  cele  intelectuale,  prin  înrolarea  elementelor  deplin  cuali- 
ficate  —  condiţii  pe  cari  întrunindu-le  nu  mai  putem  declina  dela  noi  răs¬ 
punderea  ce  avem  înaintea  viitorului. 

Acum  ca  şi  Ia  început,  revista  luptă  împotriva  obiceiului  «-aşa  cum 
s’a  mai  urmat»,  care  era  singura  călăuză  a  vieţii  şi  care  era  un  rău  obiceiu 
ce  nu  avea  a  face  cu  conservatismul  bisericei  ortodoxe,  dar  nu  se  dorea 
o  lucrare  care  să  lămurească,  să  povăţuiască,  pentrucă  e  totuş  mai  dulce 
o  linişte  soră  cu  lenevirea,  decât  grija  răspunderii  pentru  acte  şi  fapte  să¬ 
vârşite,  păcat  care  stăpâneşte  încă  şi  la  noi  cu  putere,  greu  de  învins  pe 
lângă  toată  străduinţa  ce  dovedeşte  şi  revista  noastră  prin  activitatea-i  so¬ 
lidă.  «Viitorul»  stărue  în  lucrarea  conştienţioasă  cu  nădejde  «în  sprijinul 
lui  D-zeu  şi  a  tuturor  acelora  cari  se  închină  lui  nu  cu  cruci  mari  ca  să-i 
vadă  lumea,  ci  în  spirit  şi  în  adevăr»,  continuă  munca-i  prielnică  convins 
că  a  avut  o  atitudine  de  aşa  fel,  încât  n’a  putut  decât  să  întărească  credinţa  tu¬ 
turor  oamenilor  de  bine  în  sinceritatea  cauzei  ce  a  îmbrăţişat  şi  fără  a 
ieşi  din  liniile  de  purtare  ce  şi-a  stabilit;  va  înţepa  lăcomia,  vanitatea,  abuzul 
şi  fărădelegea  ori  de  unde  va  vedea  că  vine,  căci  adevărul  este  unul.  Nu-şi 
va  opri  mersul  in  drumul  apucat,  «căci  mai  ales  când  s’a  făcut  ceva  drum 
bun,  nu  s’ar  cuveni  să  depunem  armele,  ci  să  mergem  tot  înainte  cu  pu¬ 
teri  unite.  In  lucrarea  noastră  să  ţinem  seamă  de  interesul  comun.  Să 
nu  ne  influinţăm  nici  de  patimi  nici  de  cei  pătimaşi.  Şi  dacă  vor  fi  bâr-  * 
fitori  să  nu  ne  îngrijim,  căci  adevărul  nu  sufere  de  bârfeala  lor.  Sunt 
borfaşi  destui,  dar  acest  fapt  nu  face  pe  nimeni  să  zică,  că  a  dispărut 

cinstea  de  pe  pământ.  Câte  odată  necinstiţii  ajung  să  censureze  pe  cei 
cinstiţi:  Eclipse  în  vieaţa  curată  a  lumii.  Adevărul  şi  dreptatea  însă  merg 
în  calea  lor;  iar  într’o  zi  tot  ele  biruiesc»,  cuvinte  adevărate,  cari  măsură 
cu  dreaptă  cumpănă  atâtea  apariţii  din  vieaţa  noastră  socială  şi  intelec¬ 
tuală. 

In  «Ca  măsura »  se  statoreşte  dreptul  raport  dintre  biserică  şi  statul 
român,  căruia  i-se  îngădue  —  prin  o  purtare  măsurată  —  intervenirea 
pentru  ajutorarea  materială  a  bisericii,  precum  şi  controlul  acestui  ajutor 
necesar  pentru  ajungerea  scopului  ei,  prielnic  şi  statului ;  şi  se  condamnă 
starea  anormală  creată  prin  amestecul  neîngăduit  al  puterii  laice  cu  gândul 
hotărît  de  a-şi  supune  autoritatea  bisericii  şi  a  înfrunte-stătătorilor  ei,  ca 
«să  fie  aservită  nu  de  stat,  ci  de  câţiva  cari  în  anumite  împrejurări  se  gă¬ 
sesc  Ia  trebile  publice».  Pilde,  faptele  petrecute  la  spitalul  Profetul  Sa- 
moil  din  Focşani,  unde  muribunzii  nu  sunt  împărtăşiţi  cu  sf.  Taine,  morţii 
se^îngroapă  fără  preot,  pentrucă  preotul  nu  mai  poate  intra  în  spital  în 
urma  unui  ordin  al  epitropilor  casei  sf.  Spiridon  din  Iaşi,  cari  «doresc  să 
ordone  P.  S.  episcop  al  Romanului  ca  şi  oricărui  subaltern».  Aşa,  în  por¬ 
nirea  «spre  delăturarea  unui  aşa  zis  rău,  lovesc  instituţiile  şi  scapă  per¬ 
soanele»  şi  se  întronează  principiul  scâlciat  «să  i-te  supui  —  stăpânirii  — 
şi  când  este  în  lege  şi  când  nu  este  în  lege,  pentrucă  tot  ai  cândva 
nevoe  de  ea». 

« Distincţiunea  între  Morală  şi  DrepU  au  făcut-o  întâi  Romanii  mai 
mult  ca  sentiment,  decât  ca  o  consecinţă  ştienţifică,  care  să  ducă  la  sepa¬ 
rarea  lor.  Ei  făceau  deosebire  între  obligaţiunile  juridice  fie  luate  şi  prin 
promisiune  şi  între  datoria  morală  şi  în  consecinţă  aveau  censură  insti¬ 
tuită  pentru  respectul  moralei  deosebit  de  păzitorii  dreptului.  Orecii  însă 
nu,  întrucât  socoteau  şi  activitatea  internă  -  motivele  acţiunilor  omeneşti  — 
ca  făcând  parte  tot  din  sfera  dreptului  (Platon,  Aristotel)  Christian  Thorna- 
sius  precizează  mai  deaproape  distincţiunea  între  drept,  care  e  desvoltarea 
principiului  negativ:  «Să  nu  faci  altuia  aceeace  n’ai  vrea  să  ţi-se  facă»  şi 
între  morală,  care  e  desvoltarea  principiului  pozitiv:  «fă  altora  aceeace  ai 
vrea  să  ţi-se  facă  ţie  însuţi».  Necorectă  fiind  împărţirea,  întrucât  şi  dreptul 
conţine  obligaţiuni  pozitive,  Kant  a  fost  chemat  a  o  preciza  mai  clar,  pu¬ 
nând  ca  motiv  al  moralei  datoria:  «lucrează  aşa,  încât  motivul  acţiunii  tale 
să  se  poată  converti  în  lege  universală»,  pe  când  principiul  de  drept  e : 
«lucrează  în  actele  tale  externe  aşa,  încât  arbitrul  tău  să  poată  după  o 
lege  universală  să  coexiste  cu  libertatea  tuturor».  Bentham  închipue  sfera 
dreptului  şi  a  moralei  ca  2  cercuri,  dintre  cari  cercul  mai  mic  al  dreptului 
încape  în  cercul  mai  mare  al  moralei,  care  pe  lângă  perceptele  dreptului 
mai  conţine  mulţimea  perceptelor  pur  morale,  cari  poruncesc  nunumai 
fapte  (acte)  de  dreptate,  ci  şi  de  caritate,  de  ajutorare.  Din  punct  de  ve¬ 
dere  moral  greşeşte  bogatul,  care  nu  ajută  pe  sărac,  după  porunca:  «să 
iubeşti  pe  deaproapele»...  fără  însă  ca  să  se  poată  constrânge  la  îndeplinire 
a  poruncii  de  societate,  luându-i-se  o  parte  din  avere;  pe  când  neachitarea  unei 

datorii  poate  aduce  după  sine  vinderea  moşiei,  pentrucă  a  violat  un  prin¬ 
cipiu  de  drept,  bazat  pe  acelaş  percept  moral,  dar  căruia  dreptul  i-a  dat 
consfinţirea  externă,  întrucât  numai  cu  mustrarea  conştiinţei,  puterea  ce 
consfinţeşte  principiile  morale  —  nu  se  putea  garanta  ordinea  socială. 
Dreptul  se  ocupă  cu  raportul  dintre  oameni,  iar  morala  cu  datoriile  omului 
cătră  sine  şi  câtră  semenii  săi  —  oameni  şi  ei,  prin  ce  au  oarecare  bază 
de  asemănare,  dar  totuş  se  disting,  întrucât  dreptul  se  prezintă  ca  o  pu¬ 
tere  având  sancţiunea  externă  prin  mijloacele  de  constrângere  de  cari  dis¬ 
pune,  pe  când  morala  e  o  supunere,  a  cărei  putere  rezidă  în  mustrarea 
conştiinţei  şi  încâtva  în  condamnarea  opiniei  publice.  Morala  rămâne  o 
justiţie  superioară  întrucât  consfinţeşte  toate  regulele  dreptului  şi  pe  lângă 
acestea  alte  multe  neinduse  aici,  prin  ce  se  adevereşte  morala  a  fi  «dreptul 
în  cel  mai  înalt  înţeles,  în  care  îl  poate  concepe  mintea».  (I,  Stoica). 

«Lipsa,  puterea  şi  nevoia  educaţiunii  religioase »  se  constată  şi  se  pre¬ 
tinde  «de  răul  care  stăpâneşte  timpul  în  care  trăim  şi  de  vieaţa  molatică 
în  care  ne  târâm  zilele».  Premenirea  înspre  mai  bine,  care  să  dea  patriei 
un  suflet  nou,  nu  se  poate  ajunge  nici  numai  prin  un  «guvern  bun,  care 
să  dea  legi  bune  şi  drepte»  pentru  a  stabil!  un  concurs  drept  şi  cinstit 
între  activitatea  indivizilor  şi  a  diferitelor  forţe  sociale,  care  însă  invoalvă 
în  sine  cerinţa  unei  comunităţi  de  obiceiuri,  de  credinţe,  de  idei  cel  puţin 
în  linii  generale...  nici  numai  prin  instrucţiune,  care  poate  da  iscusinţa 
şi  rafineria  ce  pot  fi  vătămătoare  când  dau  sprijin  în  conceperea  şi  săvâr¬ 
şirea  patimilor,  lipsindu-le  îndreptarul  educaţiei  adevărate;  —  alături  de  a 
spiritului  se  cere  şi  cultivarea  voinţei,  pe  care  o  poate  da  biserica,  sistemul 
de  educaţie  creştin  al  cărui  bază  e  Evangelia.  Adevărat,  Scriptura  nu  cu¬ 
prinde  tractate  sistematice  după  o  logică  strânsă  asupra  chestiunilor  ce 
preocupă  lumea  modernă,  dară  nu  lipseşte  a  expune  fundamentul  tuturor 
acestor  chestiuni.  Puterea  educaţiei  creştine  s’a  dovedit  cu  prisosinţă  în 
vremea  perzecuţiilor  înfiorătoare,  ca  şi  în  trecutul  neamului  nostru,  când 
singură  a  ţinut  şi  întărit  pe  strămoşi.  Aceeaş  creştere  religioasă  proptită 
pe  biblie  dă  risipitului  popor  iudeu,  vieaţă  şi  putere  neînfrântă.  In  ne¬ 
înţelegerile  ce  s’au  ivit  în  veacul  de  acum  între  Christos  şi  spiritele  cul¬ 
tivate  singur  idealul  Iisus  poate  îndruma,  a  cărui  învăţătură,  pildă  şi  vieaţă 
povăţuieşte  pe  oricine  caută  spre  El.  (I.  V.  Procopiescu). 

Se  mai  continuă  în  acest  număr  studiul  adânc  însoţit  de  o  largă  cu¬ 
noaştere  a  vieţii  practice  despre  chemarea  preotului,  a  păr.  arhim.  Iuliu 
Scriban,  asupra  căruia  terminându-se  vom  reveni,  şi  alte  articole  neispră¬ 
vite:  «Micile  virtuţi  creştine»,  «Meditaţiune»  asupra  parabolei  sămănătorului, 
O  «Precuvântare»  a  cărţii  păr.  I.  A.  Parfenie,  scrisă  după  răscoală,  ca  o 
lămurire  şi  răspuns  la  atacurile  îndreptate  contra  clerului,  «convins  de  ade¬ 
vărul,  că  preotul  de  sat  nu  trebue  să  fie  advocatul  ţăranului  şi  nici  al  pro¬ 
prietarului,  ci  al  armoniei  claselor,  cu  tendinţa  de  a  împăca  dreptatea  cu 
umanitatea»  şi  de  marea  misiune  ce  avem  noi  preoţii.  Cartea  nu  o  am 
văzut. 

Amvonul  Nr.  6  aduce  chipul  de  patriarh  al  Inaltpreasfinţiei  Sale  ar- 
hiep.  şi  mitrop.  al  Ungro-Vlahiei,  primat  al  României,  Iosif  Georgianu, 
trecut  în  vârsta  de  80  ani,  însoţit  de  un  scurt  articol  biografic  dându-ne 
datele  de  naştere,  studii  şi  înaintări  în  slujbe,  pomenindu-se  şi  munca 
conştienţioasă  ce  a  săvârşit  întru  desgroparea  vechilor  istoriografi  biseri¬ 
ceşti,  precum  şi  o  seamă  de  traduceri  ce  sporesc  simţitor  bibliografia  pu¬ 
blicaţiilor  religioase.  « Noi  factori  chemaţi  să  conlucreze  la  ridicarea  nive¬ 
lului  moral,  cultural  şi  economic  al  săteanului  nostru »  sunt  pe  lângă  preotul 
şi  învăţătorul,  pentru  cari  se  semnalează  activitatea  lor  extra  bisericească 
şi  şcolară  chiar  în  detrimentul  misiunii  proprii  slujbei  ce  ocupă  şi  care 
în  oarecare  măsură  se  poate  aplica  şi  la  noi  întrucât  « . . . .  Tot  aşa  de 
adevărat  este  că  religiozitatea  şi  moralitatea  se  învaţă  nu  numai  în  bise¬ 
rică  şi  nu  numai  cu  scopul  ca  ele  să  fie  practicate  numai  între  zidurile 
bisericei,  ci  să  fie  traduse  în  afară  prin  traiu  curat,  cinstit,  modest  şi  cum¬ 
pătat,  prin  vieaţă  virtuoasă  şi  fapte  de  pietate,  dar  nu  este  mai  puţin  ade¬ 
vărat  şi  aceste  deprinderi  nicăiri  nu  se  prind  şi  nu  se  pironesc  în  suflete 
mai  cu  efect  şi  în  mod  mai  durabil  ca  înaintea  altarului  şi  aci,  mai  ales 
e  dator  preotul  să-şi  desfăşure  tot  zelul,  tot  entuziasmul  şi  toată  puterea 
sufletului  său  de  apostol».  Deci  pentruca  preotul  şi  învăţătorul  să  nu  lip¬ 
sească  dela  datoria  lor,  preocupaţi  prea  mult  de  o  activitate  în  afară,  trebtie 
să  li-se  asocieze  noi  factori,  noi  tovarăşi,  toţi  cărturarii  luminaţi  ai  sa¬ 
telor,  pentruca  în  comună  lucrare  să  se  îndeplinească  mai  cu  folos  înăl¬ 
ţarea  în  toate  direcţiile,  însă  munca  nu  se  începe,  nu  se  desfăşură  şi  nu 
poate  aduce  roade  decât  lăpădându-ne  de  tradiţionala  comoditate  cu  care 
îşi  îngrădesc  mulţi  traiul  în  mijlocul  sătenilor. 

Urmează  un  scurt  dar  călduros  articol  de  pomenire  —  biografie  şi 
apreciare  —  asupra  episcopului  N.  Popea,  însoţit  de  telegrama  de  con- 
dolenţă  a  episcopului  Pimen  al  Dunării  de  jos,  iar  după  o  traducere  ne¬ 
isprăvită  despre  «Creştinism  şi  religiune»  la  urmă  se  dă  iista  celor  41  de 
licenţiaţi  în  teologie  în  anul  şcolar  1907/8,  cu  tot  atâtea  teze  de  licenţe 
cu  diferite  subiecte  religioase,  de  morală,  dogmatică,  istorie  bisericească 
şi  oratorie,  studii  comparative  despre  religiuni  în  raport  cu  creştinismul. 
Am  fi  bucuroşi  şi  noi  a  cunoaşte  exemplare  din  aceste,  pentruca  să  ne 
putem  da  seama  de  munca  ce  o  săvârşesc  şi  pregătirea  de  care  se  în¬ 
vrednicesc  preoţii  de  seamă  ai  ţării  româneşti. 


IN  FORMAŢIUNI. 

Alegerile  de  deputaţi  pentru  congresul  nostru  naţional-biseri- 
cesc,  cari  s’au  întâmplat  în  săptămânile  trecute  în  întreaga  noastră  pro- 
vinţă  mitropolitană,  au  fost  împreunate  în  unele  cercuri  cu  agitaţii  şi  mij¬ 
loace  de  luptă  electorală  cari  mai  ales  în  biserică  trebuesc  osândite 
cu  toată  rigoarea.  S’au  făcut  abuzuri  de  putere,  unii  protopopi 

au  trimis  preoţilor  ameninţări  ruşinoase,  cari  te  fac  a  crede  că  nu  tră¬ 
ieşti  în  biserică  şi  n’ai  de-a  face  cu  păstori  sufleteşti,  —  ca  să  spriji- 
nească  candidatura  unuia  sau  altuia,  nu  pentru  vrednicia  personală  şi 
pentru  dragostea  ce  ar  avea-o  faţă  de  biserică,  ci  pentru  interese  de  multe 
feluri.  Intre  candidaţii  înduşmăniţi  şi  aderenţii  lor,  s’au  pornit  certe  şi  in¬ 
sulte  urîte,  cari  au  pătruns  în  publicistică  şi  se  continuă  până  azi  spre 
scandela  publicului.  Cunoaştem  şi  un  astfel  de  ciudat  candidat,  în  inte¬ 
resul  reuşitei  căruia  s’au  plastografiat  depeşe  mincinoase,  abuzând  de  nume 
cinstite.  Avem  la  redacţie  o  mulţime  de  scrisori,  cari  numai  de  «curăţenia» 
alegerilor  şi  a  sufletelor  nu  dau  dovadă.  Ar  fi  timpul  suprem  să  ne  pună 
pe  gânduri  atari  apariţiuni  triste  din  vieaţa  constituţională  a  bisericei  noa¬ 
stre,  cari  demoralizează  şi  tulbură  conştiinţele.  E  mare  răspunderea  ! 

v  Păscălieri.  La  conferinţa  preoţească  a  protopopiatului  Făgăraş,  ţi¬ 
nută  la  27  Octomvrie,  între  alte  chestiuni,  ca:  îmbunătăţirea  stării  mate¬ 
riale  a  parohiilor  şi  uniformizarea  serviciilor  dumnezeeşti,  s’a  discutat  şi 
abuzul  preoţilor  păscălieri,  cari  cultivă  intenţionat  superstiţia  şi  ignoranţa 
poporului  in  ceie  religioase.  Conferinţa  a  desaprobat  cu  indignare  apu¬ 
căturile  nevrednice  ale  acelor  preoţi,  cerând  ca  preoţimea  întreagă  să-i 
boicoteze,  să-i  arete  autorităţilor  superioare  şi  să  fie  destituiţi.  Nu  putem 
înfiera  îndestul  şi  noi  purtarea  acelor  preoţi,  dacă  mai  merită  acest  nume, 

cari  şi-au  uitat  de  datorinţa  ce  au  jurat  a  o  împlini  de  a  propoveduî  cre¬ 

dinţa  în  toată  curăţenia  ei.  Avem  o  mulţime  de  informaţii  despre  acei 
speculanţi  păscălieri  (atât  ortodocşi  cât  şi  greco-catolici)  şi  nu  vom  în¬ 
târzia  a  le  da  publicităţii,  cerând  cu  toată  energia  ca  autorităţile  noastre 
bisericeşti  să  se  gândească  odată  şi  la  mijloacele  de  păstrare  a  dreptei 
credinţe  şi  să  ia  măsurile  prescrise  de  canoane  împotriva  acelora,  cari 
abuzează,  sub  grea  osândă  a  lor  şi  spre  stricăciunea  sufletească  a  popo¬ 
rului,  de  poziţia  ce  o  au  1  Un  mijloc  potrivit  pentru  înlăturarea  supersti¬ 
ţiei  în  popor  ar  fi  conferenţele  religioase ,  de  cari  se  face  pomenire  în  alt 

loc  al  revistei,  cu  ocaziunea  cărora  preoţii  harnici  ar  avea  să  lumineze 

poporul  asupra  rătăcirilor  în  cari  trăieşte,  asupra  primejdii  acelor  pentru 
mântuirea  sufletului,  asupra  pedepselor  prescrise  de  sf.  biserică  pentru 
ceice  cred  în  vrăjitorii  şi  altele  de  acestea.  Dar  mai  presus  de  toate 
trebue  înlocuit  răul  cu  bine,  superstiţia  cu  credinţa  cea  adevărată.  Pedep¬ 
sele  bisericeşti  prescrise  pentru  preoţii-păscăiieri  şi  pentru  credincioşii  cari 
practică  superstiţia  sunt  a  se  afla  în  can.  24  al  sinodului  dela  Ancira ;  can. 
36  dela  Laodicea;  can.  61  şi  65  al  sinodului  al  şaselea  ecumenic,  apoi 
can.  3  al  sf.  Grigore  de  Nisa;  can.  7.  65  şi  72  al  sf.  Vasilie  cel  Mare. 

O  lacună  în  legea  căsătoriei  civile.  Legea  aceasta  lasă  la  dis¬ 
creţia  celorce  încheie  căsătoria,  precum  şi  la  a  martorilor,  să  refuze  sau  să 
subscrie  matriculeie  de  stat.  Art.  XXVI  al  legii  din  1904  §.  12,  alinea  4  zice: 
«Dacă  părţile  voesc  să  refuze  subscrierea  introducerii  (căsătoriţilor)  în  matri- 
culă,  aceasta  este  a  se  aminti  ca  adnotare  !a  Introducere».  De  aici  au  conchis 

unii,  că  legea  nu  pretinde  necondiţionat  subscrierea  matriculei  eu  mâna 
proprie,  aşa  că  aceasta  poate  fi  şi  refuzată.  S’a  întâmplat  ca  puţini  să  re¬ 
fuze  subscrierea  şi  lumea  a  trecut  la  ordinea  zilei  peste  ei.  Astă  primă¬ 
vară  a  refuzat  subscrierea  chiar  un  funcţionar  înalt  din  ministerul  de  culte 
br.  Alex.  Barkoczy.  Acum  lumea  s’a  alarmat  şi  chestia  aceasta  a  aflat  ră 
sunet  şi  în  casa  ţării,  dar  lumea  a  trecut  din  nou  la  ordinea  zilei  şi  peste 
acest  caz.  De  curând  un  preot  romano-catolic,  Rudolf  Kutzurek,  a  mers 
până  acolo,  încât  a  provocat  pe  credincioşi  de  pe  amvon  să  refuze  sub¬ 
scrierea.  Curia  regească  l-a  pedepsit  la  o  amendă  de  200  cor.,  sub  cu¬ 
vânt  că  a  călcat  o  dispoziţie  legală.  Douăzeci  şi  patru  de  deputaţi  din 
partidul  poporal,  între  cari  şi  viceprez.  camerei  St.  Rakowsky,  au  lansat  un 
apelcâtră  credincioşii  catolici  îndemnându-i  să  nu  subscrie  matricula;  apelul 
încheie  cu  cuvintele:  «Catolicilor,  nu  subscrieţi  niciodată  matricula  civilă 
de  stat».  Lumea  acum  se  întreabă,  se  va  introduce  procedură  penală  şi 
vor  fi  pedepsiţi  şi  deputaţii,  cari  s’au  făcut  vinovaţi  de  acelaş  păcat  ca  şi 
preotul  amintit,  adecă  de  agitaţie  în  public  contra  unei  dispoziţii  legale? 

c  Distincţiuni.  Din  incidentul  jubileului  de  60  de  ani  de  domnie, 
Majestatea  Sa  împăratul  nostru,  a  conferit  mai  multe  distincţiuni  frunta¬ 
şilor  clerului  din  Bucovina:  pe  1.  P.  S.  Sa  mitropolitul  Dr.  Vladimir  de 
Repta,  l-a  numit  consilier  intim  cu  titlul  de  excelenţă;  pe  1.  P.  C.  Sa  vi¬ 
carul  general  al  arhidiecezei  arhimandritul  mitrofor  Miron  Calinescu,  l-a 
decorat  cu  crucea  de  comtur  al  ordinului  Francisc  Iosif;  pe  I.  P.  C.  Sa 
Const.  Popovici,  profesor  de  universitate,  cu  ordinul  de  fier  cl.  UI ;  pe 
egumenul  mănăstirii  Putna  1.  P.  C.  Sa  arhimandritul  Teofil  T.  Petraş,  cu 
crucea  de  cavaler  al  ordinului  Francisc  Iosif  şi  pe  1.  P.  C.  Sa  Artemie 
Berariu,  protopresbiterul  tractual  al  Cernăuţului,  tot  cu  crucea  de  cavaler 
al  ordinului  Francisc  Iosif. 


Tipicul  cultului  religios. 


Cazuri  liturgice,  şi  date  tipiconaie  pe  lunile  Noemvrie  şi  Decemvrie  1908. 


2  Noemvrie:  Dumineca  a  22-a  după  Rosalii,  glas  5,  voscr.  a  11-a. 

La  Vecernie  şi  la  Utrenie:  cântările  glasului  din  Octoih  şi  ale  zilei  mineale. 

La  l.iturgie  :  Apostolul  şi  Evangelia  Duminecii,  „Cuvine-se  cu  adevărat",  Priceasna, 
Lăudaţi,  şi  celelalte  ale  Liturgiei  lui  loan. 

8  Noemvrie:  Soborul  sfinţilor  arhangeli  Mihail  şi  Gavriil. 

La  Vecernie  şi  la  Utrenie:  toate  ale  sărbătorii,  cu  Parimii,  cu  Liiie  şcl.,  cum  se 
prescrie  şi  găsesc  la  Mineiu. 

LaLiturgie:  Apostolul,  Evangelia,  Priceasna:  toate  ale  sărbătorii  şcl.  ale  Liturgiei 
iui  loan. 


9  Noemvrie:  Dumineca  a  24-a  după  Rosalii,  glas  6,  voscr.  l-a. 

La  Vecernie  şi  la  Utrenie:  Cântările  glasului,  din  Octoih  şi  ale  Mineiului. 
La  Liturgie:  Apostolul  şi  Evangelia  Duminecii,  şi  cele  obicinuite. 

16  Noemvrie:  Dumineca-  a  25-a  după  Rosalii,  glas  7,  voscr.  a  2-a. 

La  Vecernie  şi  la  Utrenie:  Cântările  Octoihului  şi  ale  Mineiului. 

La  Liturgie:  Apostolul  şi  Evangelia^nnnnecii,  şi  cele  obicinuite, 

21  Noemvrie:  Intrarea  în  biserică  a  Maicei  Domnului. 

La  Vecernie  şi  la  Utrenie:  Toate  ale  sărbătorii,  cu  Parimii,  Litie  şei.,  cum  se  află 
şi  se  prescrie  la  Mineiu. 

La  Liturgie:  Apostolul,  Evangelia,  Irmosul  şi  Priceasna  sărbătorii,  şi  cele  obici¬ 
nuite  ale  Liturgiei  lui  loan. 

23  Noemvrie:  Dumineca  a  26-a  după  Rosalii,  glas  8,  voscr.  a  3-a. 

La  Vecernie  şi  la  Utrenie:  Cântările  Octoihuiui  şi  ale  Mineiului. 

La  Liturgie :  Apostolul  şi  Evangelia  Duminecii,  Irmosul  Intrării  în  biserică,  Pri¬ 
ceasna:  „Lăudaţi"  şcl. 

30  Noemvrie:  Dumineca  a  30-a  după  Rosalii  şi  sfântul  apostol  Andreitt,  glas  1, 
voscr.  a  4-a. 

La  Vecernie  şi  la  Utrenie :  Cântările  glasului  şi  ale  Mineiului  ctim  se  prescrie 
pentru  sărbătorile  sfinţilor,  când  cad  în  ziua  Duminecii. 

La  Liturgie:  Apostolul  şi  Evangelia  Duminecii  şi  ale  sărbătorii.  Axionul:  „Cu- 
vine-se  cu  adevărat1'  şcl. 

6  Decemvrie:  Sfântul  ierarh  Nicolae. 

La  Vecernie  şi  Ia  Utrenie:  Toate  ale  sărbătorii,  cu  Parimti,  Litie  şcl.  cum  se  gă¬ 
sesc  şi  prescrie  la  Mineiu. 

La  Liturgie:  Apostolul  şi  Evangelia  sărbătorii  cti  cele  obicinuite  şi  cu  Priceasna 
sărbătorii. 

7  Decemvrie:  Dumineca  a  27-a  după  Rosalii,  glas  2,  voscr.  a  5-a. 

La  Vecernie  şi  la  Utrenie:  Cântările  glasului  şi  ale  Mineiului. 

La  Liturgie:  Apostolul  şi  Evangelia  Duminecii  şi  cele  obicinuite. 

14  Decemvrie:  Dumineca  a  28-a  după  Rosalii,  glas  3,  voscr.  a  6-a. 

La  Vecernie  şi  Ia  Utrenie:  Cântările  Octoihuiui  şi  ale  Mineiului. 

La  Liturgie:  Apostolul  şi  Evangelia  Duminecii  şi  cele  obicinuite. 

21  Decemvrie:  Dumineca  „Înaintea  Naşterii  Domnului",  glas  4,  voscr.  a  7-a. 

La  Vecernie  şi  la  Utrenie:  Cântările  glasului  din  Octoih  şi  ale  Mineiului. 

La  Liturgie:  Apostolul  şi  Evangelia  acestei  Dumineci  şi  cele  obicinuite. 

24  Decemvrie :  Ajunul  Naşterii  Domnului. 

La  Vecernie  şi  la  Utrenie:  Toate  ale  zilei  cum  se  prescrie  la  Mineiu.  La  oara 
prescrisă:  „Ciasurile  Domneşti  ',  Vecernia  praznicului  şi  Liturgia  marelui  Vasilie,  cu 
Apostolul  şi  Evangelia  zilei  şcl.,  cum  se  prescrie  ia  Mineiu. 

25  Decemvrie:  Naşterea  Domnului  şi  Mântuitorului  Iisus  Christos. 

La  Utrenie,  după  Litie  şcl.  ale  Vecerniei:  Toate,  cum  se  află  şi  se  prescrie  ia 
Mineiu. 

La  Liturgie:  Apostolul,  Evangelia,  Irmosul,  Priceasna  şcl.  ale  Liturgiei  sfântului 
loan  Chrisostom,  cum  se  prescrie  la  Mineiu. 

26  Decemvrie:  Soborul  Născătoarei  de  Dumnezeu  Maria. 

La  Vecernie,  ia  Utrenie  şi  la  Liturgie:  Toate,  cum  se  găsesc  şi  se  prescrie  la 
Mineiu. 

27  Decemvrie:  Sf.  arhidiacon  Ştefan :  Toate  după  Mineiu. 

28  Decemvrie:  Dumineca  după  Naşterea  Domnului,  glas  5,  voscr.  a  8-a. 

La  Vecernie  şi  la  Utrenie:  Cântările  glasului  din  Octoih  şi  ale  zilei  mineale. 

La  Liturgie :  Apostolul  şi  Evangelia  acestei  Dumineci,  Irmosul  Naşterii  Domnului 
şcl.  ale  Liturgiei  sfântului  loan  Chrisostom.  Cantor. 


Răspuns. 

O.  P.  losif  I.  A.  în  Ketegyhăz. 

E  lucru  firesc,  şi  cel  mai  elementar  postulat  gramatical  al  limbii :  ca  atunci,  când 
sfintele  rugăciuni  se  fac  pentru,  şi  în  numele  unei  persoane  singuratice,  întreaga  rugă¬ 
ciunea  să  ia  forma  Numărului  singular,  d.  e. :  „încă  ne  rugăm,  pentru  odihna  sufletului 
robului  lui  Dumnezeu  Nicolae,  şi  pentruca  să  se  ierte  lui..  .“,  iar  atunci,  când  ne  rugăm 
pentru  mai  mulţi,  rugăciunea  să  ia  forma  Numărului  plural,  d.  e. :  „Pentru  odihna  su¬ 
fletelor  robilor  lui  Dumnezeu:  George,  loan,  şi  pentru  ca  să  se  ierte  lor. . Cantor. 


